tripathysagar/odia_wiki huggingface dataset:
ଗୌର ଘୋଷ  (୨୨ ନଭେମ୍ବର ୧୯୨୯ - ୧୦ ଡିସେମ୍ବର ୧୯୯୪) ଓଡ଼ିଆ କଥାଚିତ୍ର ଜଗତର ଜଣେ ଅଭିନେତା, ପ୍ରଯୋଜକ ଓ ନିର୍ଦ୍ଦେଶକ  । ଓଡ଼ିଆ ଚଳଚ୍ଚିତ୍ର ଜଗତକୁ ସମୃଦ୍ଧ କରିବାରେ ଗୌର ବାବୁଙ୍କ ଅବଦାନ ରହିଛି । ବ୍ୟକ୍ତିଗତ ଜୀବନ ଗୌର, ୧୯୨୯ ମସିହା ନଭେମ୍ବର ୨୨ତାରିଖରେ କଟକର ଏକ ବଙ୍ଗାଳୀ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ଜନ୍ମ ନାମ ଥିଲା ରାୟ ଗୌର । ତାଙ୍କ ପୂର୍ବପୁରୁଷମାନେ ପଶ୍ଚିମ ବଙ୍ଗର ବର୍ଦ୍ଧମାନର ମୂଳ ବାସିନ୍ଦା । ୧୯୪୭ମସିହାରେ ସେ କଟକର ପ୍ୟାରୀମୋହନ ଏକାଡେମୀରୁ ମାଟ୍ରିକ ପାସ କରି, ଭାରତୀୟ ରେଳ ବିଭାଗରେ ଯୋଗ ଦେଇଥିଲେ । ଓଡ଼ିଆ କଥାଚିତ୍ର ଅଭିନେତ୍ରୀ ପାର୍ବତୀ ଘୋଷ ତାଙ୍କ ଧର୍ମପତ୍ନୀ । ପାର୍ବତୀ, ଗୌରଙ୍କର ସମସ୍ତ ଚଳଚ୍ଚିତ୍ରରେ ତାଙ୍କ ସହ କାର୍ଯ୍ୟ କରିଥିଲେ । ୧୯୫୩ର ଚଳଚ୍ଚିତ୍ର ଆମରି ଗାଁ ଝୁଅରେ ପ୍ରଥମ ଥର ପାଇଁ ଗୌର-ପାର୍ବତୀ ନାୟକ-ନାୟିକା ଭୂମିକାରେ ଅବତୀର୍ଣ୍ଣ ହୋଇଥିଲେ । ତାଙ୍କ ଝିଅ ରାତ୍ରୀ ଘୋଷ ମଧ୍ୟ ଜଣେ ଅଭିନେତ୍ରୀ । ୧୯୯୪ ମସିହା ଡିସେମ୍ବର ୧୦ ତାରିଖ ସନ୍ଧ୍ୟା ୭ଟ ୧୫ ମିନିଟରେ ଗୌର ବାବୁ ଇହଲିଳା ସମ୍ବରଣ କରିଥିଲେ । ବୃତ୍ତିଗତ ଜୀବନ ରେଭେନ୍ସା ମହାବିଦ୍ୟାଳୟରେ ପଢୁଥିବା ବେଳେ, ଗୌର ଘୋଷ ତତକାଳୀନ  "ପ୍ରଜା ସୋସାଲିଷ୍ଟ ପାର୍ଟି"  ଆନୁକୁଲ୍ୟରେ ଜନସଚେତନତା ସୃଷ୍ଟି କରିବା ପାଇଁ ନାଟକରେ ଅଭିନୟ କରୁଥିଲେ । ଆଇ.ଏ ପଢ଼ିବା ବେଳୁ,  "ରୂପ ଭାରତୀ"  ନାମକ ଫିଲ୍ମ ନିର୍ମାଣ ସଂସ୍ଥାରେ ଯୋଗ ଦେଇଥିଲେ । ଏଥି ସହିତ ଅନ୍ନପୂର୍ଣ୍ଣା ବି ଗ୍ରୁପରେ ମଧ୍ୟ ନାଟକ କରୁଥିଲେ । ମନୋରଞ୍ଜନ ଦାସଙ୍କ ନାଟକ  "ଅଗଷ୍ଟ ୯" ରେ  'ଅମର'  ଚରିତ୍ରରେ ଅଭିନୟ କରି, ଗୌର ଖୁବ ଲୋକପ୍ରିୟ ହୋଇ ପାରିଥିଲେ । ବିଭିନ୍ନ ସମୟରେ ସେ  "ଜନ ସଂସ୍କୃତି ସଂଘ" ,  "ଓଡ଼ିଶା ଥିଏଟର"  ଓ ମୂମ୍ବାଇର  "ପୃଥ୍ୱୀ ଥିଏଟର"  ଆନୁକୁଲ୍ୟରେ ନାଟକ କରୁଥିଲେ । ସେ ମୋଟ ୯ଟି ଓଡ଼ିଆ କଥାଚିତ୍ରରେ ଅଭିନୟ କରିବା ସହ ୨ଟି କଥାଚିତ୍ରର ପ୍ରଯୋଜନା ଓ ଗୋଟିଏ କଥାଚିତ୍ରର ନିର୍ଦ୍ଦେଶନା ଦେଇଛନ୍ତି । ୧୯୫୦ ମସିହାରେ ମୁକ୍ତିଲାଭ କରିଥିବା ଶ୍ରୀ ଜଗନ୍ନାଥ, ଗୌରଙ୍କ ଅଭିନିତ ପ୍ରଥମ ଚଳଚ୍ଚିତ୍ର । ୧୯୫୫ର ଚଳଚ୍ଚିତ୍ର ଭାଇ ଭାଇ ଥିଲା ତାଙ୍କଦ୍ୱାରା ନିର୍ମିତ ପ୍ରଥମ ଚଳଚ୍ଚିତ୍ର, ସେଥିରେ ସେ ଏକାଧିକ ନୂତନ ପ୍ରତିଭାମାନଙ୍କୁ ସୁଯୋଗ ଦେଇଥିଲେ ।  "ଭାଇ ଭାଇ"  ଚଳଚ୍ଚିତ୍ରରେ ପ୍ରଥମ ଥର ପାଇଁ ମନୋଜ ଦାସ ସଂଳାପ ଲେଖିଥିଲେ । ନିତାଇ ପାଲିତ ଚିତ୍ରନାଟ୍ୟ ରଚନା କରିଥିଲେ । ଭୁବନେଶ୍ୱର ମିଶ୍ର ଓ ବାଳକୃଷ୍ଣ ଦାସ ପ୍ରଥମ ଥର ପାଇଁ ମିଳିତ ଭାବରେ ସଂଗୀତ ନିର୍ଦ୍ଦେଶନା ଦେଇଥିଲେ । ପରବର୍ତ୍ତୀ ସମୟରେ ତାଙ୍କ ଚଳଚ୍ଚିତ୍ର ଲକ୍ଷ୍ମୀ, କା, ସ୍ତ୍ରୀ ଓ ସଂସାର ସଫଳତା ଲାଭ କରିଥିଲା ଓ କଟକରେ ଲଗାତାର ୧୦୦ ଦିନ ଧରି ପ୍ରଦର୍ଶିତ ହୋଇଥିଲା । ପ୍ରଥମ ଓଡ଼ିଆ ପ୍ରଯୋଜକ ଭାବରେ ଗୌର, ଦୂରଦର୍ଶନ ପାଇଁ ହିନ୍ଦୀ ଭାଷାରେ  "ସୋପାନ" ,  "ପ୍ରଶ୍ନ" ,  "ଯଶୋଧାରା"  ଭଳି ଟେଲିଫିଲ୍ମ ନିର୍ମାଣ କରିଥିଲେ । ଯଶୋଧାରାରେ, ସେ ନିଶାଦ୍ରବ୍ୟ ସେବନ, ସୋପାନରେ ଶ୍ରମିକ ସମସ୍ୟା ଓ ପ୍ରଶ୍ନରେ ନାରୀମାନଙ୍କ ସମସ୍ୟା ଉପରେ ଆଲୋକପାତ କରାଯାଇଥିଲା । ସେ  "ଓଡ଼ିଶା ଚଳଚ୍ଚିତ୍ର ଉନ୍ନୟନ ନିଗମ" ର ବୋର୍ଡ଼ ଅଫ ପରିଚାଳକ ଭାବରେ ମଧ୍ୟ କାର୍ଯ୍ୟ କରିଥିଲେ ।
ଡାହୁକ ବୋଲି ଜଗନ୍ନାଥଙ୍କ ରଥ ଯାତ୍ରା ବେଳେ ରଥ ଉପରେ ବୋଲାଯାଉଥିବା ଗୀତ । ଏହି ଗୀତିଗୁଡିକ ଡାହୁକମାନଙ୍କ ଦେଇ ବୋଲାଯାଉଥିବାରୁ ଏହାକୁ  "ଡାହୁକ ଗୀତ"  ମଧ୍ୟ କୁହାଯାଏ । ଡାହୁକ ବୋଲି ବିନା ରଥ ଗଡେ ନାହିଁ ବୋଲି ପ୍ରବାଦ ଅଛି ଏବଂ ଏହି ଡାହୁକଗୀତ  "ରଥଟଣା" ରେ ଏକ ମୂଖ୍ୟ ଭୂମିକା ନିର୍ବାହ କରି ଆସୁଅଛି । ଏହା ବୌଦ୍ଧ ଧର୍ମ ଅନ୍ତର୍ଗତ ବଜ୍ରଯାନୀ ପରମ୍ପରାର ଅବଶେଷ ତଥା ଏହାର ପଦଗୁଡ଼ିକ ବୌଦ୍ଧ ଚର୍ଯା ସାହିତ୍ୟର ସନ୍ତକ ହୋଇଥିବାବେଳେ ଡାହୁକମାନଙ୍କୁ ଚର୍ଯାପଦର ସିଦ୍ଧମାନଙ୍କର ବଂଶଧର ବୋଲି ବିଶ୍ୱାସ କରାଯାଏ । ଗୀତ ଡାହୁକ ବୋଲିରେ ଚଉଷଠି ମହାସିଦ୍ଧମାନଙ୍କ ସହଜଯାନ ଧାରାର ଛାପ ରହିଛି । ଏପରିକି ପୁରୀରେ ବୋଲାଯାଉଥିବା ଡାହୁକ ବୋଲିରେ ମୂଳ ଚର୍ଯ୍ୟାପଦରୁ ଉଦ୍ଧୃତିମାନ ବ୍ୟବହାର ହେଉଥିଲା । ଚର୍ଯ୍ୟାପଦର ପଦଗୁଡ଼ିକ ସନ୍ଧ୍ୟାଭାଷାରେ ରଚିତ ଓ ଏଗୁଡ଼ିକ ଦ୍ୱିଅର୍ଥବୋଧକ ଅଟେ । ଗୋଟିଏ ବାହ୍ୟ ଅର୍ଥ ଥାଏ ଓ ଗୋଟିଏ ଗୁହ୍ୟ ଅର୍ଥ ଥାଏ । ବାହ୍ୟ ଅର୍ଥକୁ ଠିକ ମନେ କରି ଲୋକ ଗୀତଗୁଡ଼ିକୁ ଭୁଲବଶତଃ ଅତ୍ୟନ୍ତ ଅସାମାଜିକ ବା ଅଶ୍ଳୀଳ ମନେ କରନ୍ତି । ତଳେ ପୁରୀର ଡାହୁକ ବୋଲିରୁ କେତୋଟି ଉଦାହରଣ ଦିଆଯାଇଛି । ମହାସିଦ୍ଧମାନଙ୍କ ନାମରେ ଭଣିତ କେତେକ ଓଡ଼ିଆ ବୋଲି ମଧ୍ୟ ରହିଛି । ଡାହୁକ ବୋଲିକୁ ବାସନ୍ଦ ୧୯୯୫ ମସିହାରେ ଜଗନ୍ନାଥ ମନ୍ଦିର ଟ୍ରଷ୍ଟର କିଛି ଅଧିକାରୀ ଡାହୁକ ବୋଲି ଉପରେ ବାସନ୍ଦାଦେଶ ଦେଇଥିଲେ । କିନ୍ତୁ, ୧୯୯୭ ମସିହା ପରଠାରୁ କିଛି କଟକଣା ଜାରି ହେବା ଫଳରେ ଡାହୁକମାନେ ଗୀତ ଗାଇବା ପ୍ରାୟ ବନ୍ଦ କରିସାରିଛନ୍ତି । ଆଧାର ବାହାର ଆଧାର ପ୍ରାଚୀନ ଡାହୁକ ବୋଲି ବନ୍ଦ ହେବ କାହିଁକି? 2016-03-04 .  . ୧୮, ୨୦୧୧ ,  ଡାହୁକ ବୋଲି '-ସତରେ କ' ଣ ଅଶ୍ଳୀଳ?
ସାଧୁ ନେପାକ  (ଜନ୍ମ: ୨୮ ଫେବୃଆରୀ ୧୯୫୨) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବରଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବା ଓ ଶିକ୍ଷା ସାଧୁ ନେପାକ ୧୯୫୨ ମସିହାର ଫେବୃଆରୀ ୨୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କୁଞ୍ଜ ବିହାରୀ ନେପାକ ଏବଂ ପତ୍ନୀଙ୍କ ନାମ ପ୍ରତିମା ନେପାକ। ରାଜନୈତିକ ଜୀବନ ସାଧୁ ନେପାକ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଆଦ୍ୟାର୍, କର୍ଣ୍ଣାଟକ ଏକ ଭାରତୀୟ ଜନଗଣନା ସହର   ଅଟେ । ଏହା କର୍ଣ୍ଣାଟକର ଦକ୍ଶିନ କନ୍ନଦ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଆଦ୍ୟାର୍, କର୍ଣ୍ଣାଟକ ସହରର ମୋଟ ଜନସଂଖ୍ୟା ୬୫୦୧ ଅଟେ । ସେଥି ମଧ୍ୟରୁ ୪୯.୬୫% ଜଣ ପରୁଷ ହୋଇଥିବା ବେଳେ ୫୦.୩୫% ଜଣ ନାରୀ ଅଟନ୍ତି । ଆଦ୍ୟାର୍, କର୍ଣ୍ଣାଟକର ସାକ୍ଷରତା ହାର ୭୨.୭୦% ଅଟେ । ଏହା ଜାତୀୟ ହାରଠାରୁ ୭.୮୬% ପ୍ରତିଶତ କମ ଅଟେ । ସେଥିରୁ ୩୮.୫୫% ପ୍ରତିଶତ ପୁରୁଷ ଓ ୩୪.୧୫% ନାରୀ ଅଟନ୍ତି । ୧୩.୨୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ଆଦ୍ୟାର୍, କର୍ଣ୍ଣାଟକର ସରକାରୀ ଭାଷା ଅଟେ ।
ରାୟଗଡ଼ା ଓଡ଼ିଶାର ଦକ୍ଷିଣରେ ଥିବା ଏକ ପ୍ରଶାସନିକ ଜିଲ୍ଲା । ଏହା ରାଜଧାନୀ ଭୁବନେଶ୍ୱରରୁ ୩୯୦ କି.ମି. ଦୁରରେ ଅବସ୍ଥିତ । ରାୟଗଡ଼ା ସହର ଏହି ଜିଲ୍ଲାର ପ୍ରଶାସନିକ ମୁଖ୍ୟସ୍ଥଳ ଯେଉଁଠି ସବୁ ସରକାରୀ ଅଫିସ ଆଉ ବେସରକାରି କମ୍ପାନୀର ପ୍ରଧାନ ଅଫିସସବୁ ଅଛି । ଇତିହାସ ୧୯୯୨ ମସିହା ଅକ୍ଟୋବର ୨ତାରିଖ ଦିନ ରାୟଗଡ଼ା ଏକ ସ୍ୱତନ୍ତ୍ର ଜିଲ୍ଲାର ମାନ୍ୟତା ପାଇଲା । ୧ ଅକ୍ଟୋବର ୧୯୯୨ ପୂର୍ବରୁ ଏହା କୋରାପୁଟ ଜିଲ୍ଲାର ଅନ୍ତର୍ଭୁକ୍ତ ଥିଲା । ଓଡ଼ିଶାର ଯେଉଁସବୁ ଜିଲ୍ଲାରେ ଇତିହାସ ଏବଂ କିମ୍ବଦନ୍ତୀ ପରସ୍ପରକୁ କୋଳାଗ୍ରତ କରିଅଛନ୍ତି, ସେହିସବୁ ଜିଲ୍ଲାମାନଙ୍କ ମଧ୍ୟରୁ ରାୟଗଡା ଅନ୍ୟତମ । ଏଠାକାର ସବୁଜ ବନାନୀ, ସହରକୁ ଛୁଇଁ ବହିଯାଇଥିବା ନାଗାବଳୀ ନଦୀର ଦୃଶ୍ୟ ଭାରି ମନଲୋଭା । ସହରଠାରୁ ମାତ୍ର ୧୦ କି:ମି: ଦୂରରେ ଥିବା ଜେ:କେ: କାଗଜକଳ ଏବଂ ଥେରୁବାଲିର ଫେରୋକ୍ରୋମ କାରଖାନା ସହରକୁ ସର୍ବଦା ଚଳଚଞ୍ଚଳ କରିଥାଏ । ଇତିହାସକାର କହନ୍ତି, ସମୁଦ୍ରଗୁପ୍ତ ଏହି ସହରକୁ ଅକ୍ତିଆର କରିବାପାଇଁ ଯୁଦ୍ଧ କରିଥିଲେ । ଅଦ୍ୟାପି ଏହାର ପ୍ରମାଣ ସହରଠାରୁ ତିରିଶ ମିନିଟ୍‌ ଦୂରର ଚମ୍ପିକୋଟା ନାମକ ଗାଆଁରେ ବିଦ୍ୟମାନ । ଭୂଗୋଳ ଓଡ଼ିଶାର ଦକ୍ଷିଣ ଭାଗରେ ଅବସ୍ଥିତ ରାୟଗଡ଼ା ଜିଲ୍ଲାର ଆୟତନ ୭,୫୮୪ ବର୍ଗ କିମି । ଅବସ୍ଥିତି ପୂର୍ବରେ : ଗଜପତି ଜିଲ୍ଲା ପଶ୍ଚିମରେ: କଳାହାଣ୍ଡି ଜିଲ୍ଲା ଉତ୍ତରରେ : କନ୍ଧମାଳ ଜିଲ୍ଲା ଦକ୍ଷିଣରେ: କୋରାପୁଟ ଜିଲ୍ଲା ଓ ଆନ୍ଧ୍ର ପ୍ରଦେଶ ରାଜ୍ୟ ଅଛି । ବଂଶଧାରା ଓ ନାଗାବଳି ନଦୀ ଦୁଇଟି ପ୍ରମୁଖ ନଦୀ । ଖଣିଜ ସମ୍ପଦ ରାୟଗଡ଼ା ଜିଲ୍ଲା ବକ୍ସାଇଟରେ ଭରପୁର ଅଟେ । ବର୍ତ୍ତମାନ୍ ଏହି ଜିଲ୍ଲାରେ ଉତ୍କଳ ଅଲୁମିନା, ଏଲ୍ &ଟି ଭଳି କମ୍ପାନି ଅବସ୍ଥାପିତ । ଜନସଂଖ୍ୟା ୨୦୧୧ ଜନଗଣନା ଅନୁସାରେ, ରାୟଗଡ଼ା ଜିଲ୍ଲାର ଲୋକସଂଖ୍ୟା ୯,୬୭,୯୧୧  ପୁରୁଷ: ୪,୭୧,୯୬୦ ମହିଳା: ୪,୯୫,୯୫୧ ଛ ବର୍ଷରୁ କମ: ୧,୪୧,୧୬୭ ସାକ୍ଷରତା ହାର: ୫୦.୮୮% ପୁରୁଷ: ୬୨.୬୧% ମହିଳା: ୩୯.୮୭% ପ୍ରଶାସନିକ ବିଭାଗ ଉପଖଣ୍ଡ  (ସବ୍ ଡିଭିଜନ):  (୨) ୧. ରାୟଗଡ଼ା ଓ ୨. ଗୁଣୁପୁର  ତହସିଲ:  (୪): ୧. ରାୟଗଡ଼ା, ୨. କାଶୀପୁର, ୩. ଗୁଣୁପୁର ଓ ୪. ବିଷମକଟକ ବ୍ଳକ:  (୧୧): ୧.ରାୟଗଡ଼ା, ୨.କାଶୀପୁର, ୩.କୋଲୋନରା, ୪.କଲ୍ୟାଣସିଂହପୁର, ୫.ଗୁଣୁପୁର, ୬.ଗୁଡ଼ାରୀ, ୭.ପଦ୍ମପୁର, ୮.ରାମନଗୁଡ଼ା, ୯.ବିଷମକଟକ, ୧୦.ମୁନିଗୁଡ଼ା ଓ ୧୧.ଚନ୍ଦ୍ରପୁର  । ଗ୍ରାମ ପଞ୍ଚାୟତ: ୧୭୧ ଗ୍ରାମ: ୨,୬୬୭ ସହର: ୩  (ପୌରପାଳିକା: ରାୟଗଡ଼ା, ବିଜ୍ଞାପିତ ଅଞ୍ଚଳ ପରିଷଦ: ଗୁଣୁପୁର, ଗୁଡ଼ାରୀ) ରାଜନୀତି ଲୋକ ସଭା ନିର୍ବାଚନ ମଣ୍ଡଳୀ କୋରାପୁଟ ବିଧାନ ସଭା ନିର୍ବାଚନ ମଣ୍ଡଳୀ ଏହି ଜିଲ୍ଲା ନିମ୍ନ ତିନୋଟି ବିଧନସଭାମଣ୍ଡଳୀକୁ ନେଇ ଗଠିତ । ରାୟଗଡ଼ା ଜିଲ୍ଲା ହେଉଛି କୋରାପୁଟ  (ଲୋକ ସଭା ନିର୍ବାଚନ ମଣ୍ଡଳୀ)ର ଅଂଶ ବିଶେଷ ଦର୍ଶନୀୟ ସ୍ଥାନ ରାୟଗଡ଼ା ଜିଲ୍ଲାର ହିନ୍ଦୁ ମନ୍ଦିରଗୁଡ଼ିକ ବ୍ୟତୀତ ଜିଲ୍ଲାରେ ଅନେକ ଦର୍ଶନୀୟ ସ୍ଥାନ ଅଛି  । ସେମାନଙ୍କ ମଧ୍ୟରେ ମଝିଘରିଆଣୀ ମନ୍ଦିର, ହାତୀପଥର, ପାଇକପଡ଼ା, ଥେରୁବାଲି ଚାଟିକଣା, ବିଷମ କଟକ, ମୀନଝୋଲା, ଦେବଗୀରି,ଝୁଲନ୍ତାପୋଲ ଓ ଦୁର୍ଗୀର ନୂତନ ଜଗନ୍ନାଥ ମନ୍ଦିର ଅନ୍ୟତମ । ଏତଦ୍‌ ବ୍ୟତୀତ ସହରର ଅନ୍ୟାନ୍ୟ ଦର୍ଶନୀୟ ସ୍ଥାନଗୁଡ଼ିକ ହେଲା:- ରାଣୀଗୁଡା ନିକଟସ୍ଥ ମା ମଙ୍ଗଳା ମା ମନ୍ଦିର, ରାୟଗଡ଼ା, ସ୍ଥାନୀୟ ଜଗନ୍ନାଥ ମନ୍ଦିର, ରେଳବାଇ କଲୋନୀର ଶିରିଡୀ ସତ୍ୟସାଈ ମନ୍ଦିର, ବ୍ରାହ୍ମଣ ସାହିସ୍ଥିତ ରାଧାକୃଷ୍ଣ ମନ୍ଦିର, ଗୌତମ ନଗରସ୍ଥିତ ଶିବ ମନ୍ଦିର ଓ ଗଣେଶ ମନ୍ଦିର, ପି.ଏଚ୍.ଡି କଲୋନୀସ୍ଥିତ ଶିବ ମନ୍ଦିର, ପି.ଏଚ୍.ଡି କଲୋନୀ ନିକଟସ୍ଥ ହନୁମାନ ମନ୍ଦିର । ରାୟଗଡ଼ା ଆଖପାଖରେ ଥିବା ଅନ୍ୟାନ୍ୟ ଦର୍ଶନୀୟ ସ୍ଥାନସବୁ ହେଲା:- ନିକଟବର୍ତ୍ତି ପଦ୍ମପୁରର ନୀଳକଣ୍ଠେଶ୍ୱର ଶିବ ମନ୍ଦିର ଓ ଗାୟତ୍ରୀ ମନ୍ଦିର ନିକଟବର୍ତ୍ତି ବିଷମ କଟକର ମା ମାର୍କମା ମନ୍ଦିର ନିକଟବର୍ତ୍ତି ମୀନଝୋଲାର ତିନିଟି ନଦୀର ସଙ୍ଗମ ସ୍ଥଳରେ ଥିବା ଶିବ ମନ୍ଦିର ନିକଟବର୍ତ୍ତି ଚାଟିକଣାର ଜଳପ୍ରପାତ ଓ ଶିବ ମନ୍ଦିର ନିକଟସ୍ଥ ଭିମପୁରରେ ଥିବା ଭୀମଶଙ୍କର ଜ୍ୟୋତିର୍ଲିଙ୍ଗ (ଡାକିନ୍ୟାଂ) ମନ୍ଦିର  । ନିକଟବର୍ତ୍ତି ପାଇକପଡାର ପାତାଳେଶ୍ୱର ଶିବ ମନ୍ଦିର, ନିକଟବର୍ତ୍ତି ଥେରୁବାଲିର ଲକ୍ଷ୍ମୀନାରାୟଣ ମନ୍ଦିର ଜିଲ୍ଲାର ଗୋଟିଏ ଗୋଟିଏ ଦର୍ଶନୀୟ ସ୍ଥାନ । ଚର୍ଚ୍ଚିତ ବ୍ୟକ୍ତିତ୍ୱ ନିକଟରେ ଏହି ଜିଲ୍ଲାର ଲେଖକ ଡ଼ମ୍ବରୁଧର ପଟ୍ଟନାୟକ ୨୦୨୦-୨୦୨୩ ପାଇଁ ଓଡ଼ିଶା ସାହିତ୍ୟ ଏକାଡେମୀର ସାଧାରଣ ପରିଷଦ ସଦସ୍ୟ ରୂପେ ମନୋନୀତ ହୋଇଛନ୍ତି । ଏହି ଜିଲ୍ଲାରେ ଜନ୍ମିତ ଦ୍ୱିତୀଚନ୍ଦ୍ର ସାହୁ ଓଡ଼ିଆ ଭାଷାର ଜଣେ ଲେଖକ ତଥା ଓଡ଼ିଆ ସ୍ତମ୍ଭକାର ।
ଟିକିଲି  ହିନ୍ଦୀ : ବିନ୍ଦି, ସଂସ୍କୃତ  (ବିନ୍ଦୁ), ଯାହାର ଅର୍ଥ ଏକ ନାଲି ଡଟ ଅଟେ, ଯାହାକୁ ମଥାର କେନ୍ଦ୍ରରେ ଲଗାଯାଏ  । ସାଧାରଣ ଭାବେ ହିନ୍ଦୁ ଏବଂ ଜୈନ ମହିଳାମାନେ ଏହାକୁ ବ୍ୟବହାର କରିଥାନ୍ତି । ଋକବେଦରେ - ବିନ୍ଦୁ  (ପ୍ରତୀକ)ଶବ୍ଦ ମୁଷ୍ଟିକେ ଭଜନ ରୂପେ ମାନିଥାନ୍ତି , ଯେପରି ନସାଦିୟ ସୁକ୍ତ ତ ରୂପେ ଜଣାଯାଏ  । ବିନ୍ଦୁ  (ପ୍ରତୀକ) ସେହି ବିନ୍ଦୁକୁ ମାନନ୍ତି ଯେଉଁଥିରେ ସୃଜନ ଆରମ୍ଭ ହୋଇଥାଏ ଏବଂ ହୋଇପାରେ କି, ଏକତା ଏହାକୁ ନିଜ ଅବିନାଶୀତ ରାଜ୍ୟରେ ବ୍ରହ୍ମାଣ୍ଡର ପବିତ୍ର ପ୍ରତୀକ ରୂପେ ମଧ୍ୟ ବର୍ଣ୍ଣିତ କରିଛନ୍ତି  । ଧାର୍ମିକ ମହତ୍ତ୍ୱ ପରମ୍ପରାଗତ ରୂପେ, ଭୃଲତା  (ଯେଉଁଠାରେ ଟିକିଲି ଲଗାଯାଏ) ମଧ୍ୟର କ୍ଷେତ୍ର କୁହାଯାଏ କି, ଷଷ୍ଠ ଚକ୍ର, ଅଜଣା, ଗୁପ୍ତ ଜ୍ଞାନର ସ୍ଥାନ  । ଟିକିଲିକୁ ଉର୍ଜା କରି ରଖିବା ଏବଂ ଏକାଗ୍ରତାକୁ ମଜବୁତ କରିବା ପାଇଁ କୁହାଯାଏ । ଟିକିଲି ସର୍ବଦା ନିଜକୁ ତୃତୀୟ ଆଖି ରୂପେ ପ୍ରତିନିଧିତ୍ୱ କରିଥାଏ । ସର୍ବପ୍ରଥମେ ଜ୍ଞାତ ସଂସ୍କୃତ ପଥରେ ରୁକବେଦର ନସାଦିୟ ସୁକ୍ତ ଶବ୍ଦ ବିନ୍ଦୁ  (ପ୍ରତୀକ)ର ଉଲ୍ଲେଖ କରିଥାଏ  ।
ସୋଫୋସବୁଭିର/ଭେଲପାଟାସଭିର, ଏକ ବ୍ୟବସାୟୀକ ନାମ ଏପକ୍ଲୁସା, ଏକ ସ୍ଥିର ମିଶ୍ରିତ ଔଷଧ ଯାହା ହେପାଟାଇଟିସ ସି ରୋଗର ଚିକିତ୍ସା ପାଇଁ ବ୍ୟବ‌ହୃତ ହୁଏ  ଏଥିରେ ସୋଫୋସବୁଭିର ଏବଂ ଭେଲପାଟାସଭିର ଔଷଧଦ୍ୱୟର ମିଶ୍ରଣ ଥାଏ । ହେପାଟାଇଟିସ୍ ସି ଜେନୋଟାଇପ ଏକରୁ ଛଅ ପର୍ଯ୍ୟନ୍ତ ଏହା ୯୦%ରୁ ଅଧିକ ପ୍ରଭାବଶାଳୀ  ଏହା ହେପାଟାଇଟିସ୍ ସି ପାଇଁ ମଧ୍ୟ କାମ କରେ ଯେଉଁମାନଙ୍କର ସିରୋସିସ୍ କିମ୍ବା ଏଚ୍.ଆଇ.ଭି. ରୋଗ ଥିବା ହେପାଟାଇଟିସ୍ ସି ରୋଗୀମାନଙ୍କ ପାଇଁ ମଧ୍ୟ କାମ କରେ ଏହା ପାଟିରେ ଦିଆଯାଏ  ଏହି ମିଶ୍ରଣ ସାଧାରଣତଃ ଭଲ ଭାବରେ ସହ୍ୟ ହୁଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଥକ୍କା ଅନୁଭବ କରିବା, ଶୋଇବାରେ ଅସୁବିଧା ଏବଂ ବାନ୍ତି ଲାଗେ  ଗର୍ଭବତୀ ମହିଳା କିମ୍ବା ସ୍ତନ୍ୟପାନ ସମୟରେ ଏହାର ପ୍ରଭାବ ଅଧ୍ୟୟନ କରାଯାଇ ନାହିଁ  ଯେଉଁମାନେ ହେପାଟାଇଟିସ ବିରେ ସଂକ୍ରମିତ ଅଛନ୍ତି ସେମାନଙ୍କ ପାଇଁ ଅଧିକ ଯତ୍ନ ନେବା ଆବଶ୍ୟକ । ଏନଏସ୫ବି ପ୍ରୋଟିନକୁ ଅବରୋଧ କରି ସୋଫୋସବୁଭିର କାର୍ଯକ୍ଷମ ହୁଏ ଏବଂ ଏନଏସ୫ଏ ପ୍ରୋଟିନକୁ ଅବରୋଧ କରି ଭେଲପାଟାସଭିର କାର୍ଯ୍ୟକ୍ଷମ ହୁଏ  ଯୁକ୍ତରାଷ୍ଟ୍ର ଏବଂ ୟୁରୋପରେ ୨୦୧୬ ମସିହାରେ ଡାକ୍ତରୀ ଚିକିତ୍ସା ପାଇଁ ସୋଫୋସବୁଭିର ଏବଂ ଭେଲପାଟାସଭି ଅନୁମୋଦିତ ହୋଇଥିଲା । ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଏହି ଔଷଧର ନାମ ଲେଖା ଅଛି । ୨୦୧୭ ସୁଦ୍ଧା ଯୁକ୍ତରାଷ୍ଟ୍ରରେ ଏହାର ପୂର୍ଣ୍ଣାଙ୍ଗ ଚିକିତ୍ସା ମୂଲ୍ୟ ପ୍ରାୟ ୭୪,୮୦୦ ଡଲାର ଓ ବିକାଶଶୀଳ ଦେଶରେ ଏହାର ମୂଲ୍ୟ ପ୍ରାୟ ୯୦୦ ଡଲାର ।
ରଜନୀକାନ୍ତ ମହାନ୍ତି, ଜଣେ ଓଡ଼ିଆ ଗାଳ୍ପିକ । ୨୦୦୪ ମସିହାରେ ସେ ନିଜ କ୍ଷୁଦ୍ରଗଳ୍ପ ସଂକଳନ  "ଝିପି ଝିପି ଅନ୍ଧାର"  ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ ।
ନିତମ୍ବ ସ୍ଥାନ‌ଚ୍ୟୁତି  (ଇଂରାଜୀ ଭାଷାରେ ) ବା ହିପ ଡିସଲୋକେସନ ନାମ ଦିଆଯାଏ ଯେତେବେଳେ ଫିମର   ଓ ପେଲଭିସ   ମଧ୍ୟରେ ଥିବା ହିପ ଗଣ୍ଠି ସ୍ଥାନ‌ଚ୍ୟୁତ ବା ଡିସଲୋକେଟେଡ   ହୁଏ  । ଏହି ଗଣ୍ଠିରେ କପ ଆକାରରେ ଥିବା ପେଲଭିସର ଆସେଟାବୁଲମ   ମଧ୍ୟରେ ସ୍ଥାନିତ ହୋଇଥିବା ବଲ ଆକାରର ଫିମରର ମୁଣ୍ଡ ସ୍ୱସ୍ଥାନରୁ ବାହାରିଯାଏ । ଏହି ଡିସଲୋକେସନ ହେଲେ ଯନ୍ତ୍ରଣା ଓ ଗଣ୍ଠି ଚଳନରେ ସମସ୍ୟା ହୁଏ । ଆଘାତ ଅଧିକ ଥିଲେ ଆଭାସ୍କୁଲାର ନେକ୍ରୋସିସ ଅଫ ଦି ହିପ   , ସିଆଟିକ ସ୍ନାୟୁ ଆଘାତ   ଓ ଆର୍ଥ୍ରାଇଟିସ ଭଳି ଜଟିଳ ସମସ୍ୟା ଉତ୍ପନ୍ନ ହୁଏ । ସାଧାରଣତଃ ଡିସଲୋକେସନ ବା ଗଣ୍ଠି ସ୍ଥାନ‌ଚ୍ୟୁତି ବଡ଼ ଧରଣର ଆଘାତ   ଲାଗିଲେ ହୁଏ ଯେପରିକି ମଟର ଗାଡ଼ି ଧକ୍କା ବା ଉଚ୍ଚ ସ୍ଥାନରୁ ପଡ଼ିଯିବା   । ଏହି ଭଳି କେଶ୍‌ରେ ଅନ୍ୟାନ୍ୟ ଆଘାତ ଚିହ୍ନ ସାଧାରଣତଃ ମିଳେ । ଏକ୍ସ-ରେ  ସାହାଯ୍ୟରେ ପ୍ରମାଣିତ କରାଯାଏ । ହିପ ପ୍ରତିରୋପଣ   ପରେ ବା ହିପ ଡିସପ୍ଲାସିଆ   ଥିଲେ ମଧ୍ୟ ଏହି ଡିସଲୋକେସନ ହୋଇପାରେ । ସିଟ-ବେଲ୍ଟ ଲଗେଇ ଏହି ଆଘାତରୁ ରକ୍ଷା ପାଇବା ନିମନ୍ତେ ପ୍ରଚେଷ୍ଟ କରାଯାଏ । ଏହି ଆଘାତ ନିମନ୍ତେ ଆଶୁ ଚିକିତ୍ସା ଓ ଆଧୁନିକ ଆଘାତ ଜୀବନରକ୍ଷାକାରୀ   ସାହାଯ୍ୟ ଆବଶ୍ୟକ ହୁଏ । ଏହା ପରେ ସ୍ଥାନ‌ଚ୍ୟୁତ ହୋଇଥିବା ଗଣ୍ଠିକୁ ସିଡେସନ   ଦେଇ ପୁନଃସ୍ଥାପନ ବା ରିଡକସନ   କରାଯାଏ । ସମ୍ଭାବ୍ୟ କଟିଳତାର ଉପସ୍ଥିତି ପରଖିବା ପାଇଁ ସିଟି ସ୍କାନ   କରାଯାଏ । ରିଡକସନ ସମ୍ଭବ ନହେଲେ ଅପରେଶନ ଆବଶ୍ୟକ ହୁଏ । କ୍ଷତ ଭରଣା ପାଇଁ କିଛି ମାସ ଲାଗିଯାଏ । ହିପ ଡିସଲୋକେସନ ସାଧାରଣତଃ ଅଧିକ ଦେଖାଯାଏନାହିଁ । ପୁରୁଷମାନେ ଅଧିକ ପ୍ରଭାବିତ ହୁଅନ୍ତି । ଏହା ପ୍ରାୟ ୧୬ରୁ ୪୦ ବର୍ଷ ବୟସରେ ଦେଖାଯାଏ । ୧୮୦୦ ଶତାବ୍ଦୀର ପ୍ରାରମ୍ଭରେ ଏହି ରୋଗ ବିଷୟରେ ପ୍ରଥମେ ମେଡିକାଲ ପ୍ରେସରେ ଦେଖିବାକୁ ମିଳିଥିଲା ।
କାର୍ସିନଏଡ ଟ୍ୟୁମର, ଯାହାକି କାରସିନଏଡ ଭାବରେ ମଧ୍ୟ ଜଣାଶୁଣା, ଏକ ପ୍ରକାର ଅର୍ବୁଦ ଯାହା ନିଉରୋଏଣ୍ଡୋକ୍ରିନ ତନ୍ତୁରୁ ବିକଶିତ ହୁଏ । ଯେତେବେଳେ ହଜମ ପ୍ରକ୍ରିୟା ଜଡିତ ହୁଏ, ଲକ୍ଷଣଗୁଡ଼ିକରେ ପେଟ ଯନ୍ତ୍ରଣା, ବାନ୍ତି କିମ୍ବା ତରଳ ଝାଡ଼ା ହୋଇପାରେ । ଯେତେବେଳେ ଫୁସଫୁସ ଜଡିତ ହୁଏ, ଲକ୍ଷଣଗୁଡ଼ିକରେ ନିଶ୍ୱାସ ନେବା କିମ୍ବା ଛାତି ଯନ୍ତ୍ରଣା ହୋଇପାରେ। ବିସ୍ତାର ହେଲେ ଏକ ଯକୃତ ବିରାଟ ଆକାରର ହୋଇଯାଏ । ଆପେଣ୍ଡିକାଇଟିସ୍ ସହିତ ଆପେଣ୍ଡିକ୍ସ ସହିତ ଜଡିତ ଦଶଟି କ୍ଷେତ୍ରରୁ ଗୋଟିଏ କ୍ଷେତ୍ରରେ ଆପେଣ୍ଡିସାଇଟସ ହୁଏ । ପ୍ରାୟ ୫% କ୍ଷେତ୍ରରେ କାର୍ସିନଏଡ ସିଣ୍ଡ୍ରୋମ ହୋଇଥାଏ। ଏହାର କାରଣ ସାଧାରଣତଃ ଜଣା ପଡ଼ିନାହିଁ । ଏକାଧିକ ଏଣ୍ଡୋକ୍ରାଇନ୍ ନିଓପ୍ଲାସିଆ ପ୍ରକାର 1  ( 1) ନାମକ ଏକ ଜେନେଟିକ୍ ସ୍ଥିତି ସହିତ ଜଡିତ ଥିବା ଜଣାଯାଏ  । ଏହା ଏକ ପ୍ରକାର ନ୍ୟୁରୋଏଣ୍ଡୋକ୍ରାଇନ୍ ଅର୍ବୁଦ । ଅନ୍ତନଳୀରେ ଥିବା ଏଣ୍ଟେରୋକ୍ରୋମାଫିନ୍ କୋଷରୁ ସେଗୁଡ଼ିକ ବିକଶିତ ହୁଅନ୍ତି । ସେଗୁଡ଼ିକର ବୃଦ୍ଧି ଧୀରେ ଧିଋଏ ହୁଏ । ଲ୍ୟାବ ପରୀକ୍ଷା, ମେଡିକାଲ ଇମେଜିଙ୍ଗ ଏବଂ ବାୟୋପସି ଉପରେ ରୋଗ ନିର୍ଣ୍ଣୟ ଆଧାରିତ ହୁଏ । ଏହାର ଚିକିତ୍ସାରେ ପ୍ରାୟତଃ ଅସ୍ତ୍ରୋପଚାର ହୋଇଥାଏ । ଅସ୍ତ୍ରୋପଚାର ସମ୍ଭବ ନ ହେଲେ ସୋମାଟୋଷ୍ଟାଟିନ୍ ଆନାଲଗ, ଟାର୍ଗେଟେଡ୍ ଥେରାପି କିମ୍ବା କେମୋଥେରାପି ବ୍ୟବହାର କରାଯାଇପାରେ । ଯୁବକମାନଙ୍କ ଫୁସଫୁସ ଅର୍ବୁଦକୁ କଢ଼ା ହୋଇଥିଲେ ୫ ବର୍ଷ ବଞ୍ଚିବା ହାର ୯୦%ରୁ ଅଧିକ ହୁଏ । ୧୦୦,୦୦୦ ବୟସ୍କଙ୍କ ମଧ୍ୟରୁ ସେମାନେ ପ୍ରାୟ ୪ ଜଣଙ୍କୁ ପ୍ରଭାବିତ ହୁଅନ୍ତି ବୋଲି ଆକଳନ କରାଯାଇଛି। ପିଲାମାନଙ୍କ ଅପେକ୍ଷା ବୟସ୍କମାନଙ୍କଠାରେ ଏହା ଅଧିକ ଦେଖାଯାଏ । କ୍ଷୁଦ୍ର ଅନ୍ତନାଳୀର ପ୍ରାୟ ୧୦% ହେଉଛି କାରସିନଏଡ ଏବଂ ଏଗୁଡ଼ିକ ମଧ୍ୟରୁ ଅଧିକାଂଶ ଆପେଣ୍ଡିକ୍ସ ଏବଂ ଶେଷ ଇଲିୟମ ଭାଗରେ ହୋଇଥାଏ ।
ଇନୋଟୁଜୁମାବ ଓଜୋଗାମିସିନ  (ଇଂରାଜୀ ଭାଷାରେ ), ବେସପୋନସା ଏକ ବେପାର ନାମ, ହେଉଛି ଏକ ଔଷଧ ଯାହାକି ବି-ସେଲ୍ ପୂର୍ବବର୍ତ୍ତୀ ତୀବ୍ର ଲିମ୍ଫୋବ୍ଲାଷ୍ଟିକ୍ ଲିଉକେମିଆ   ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । କର୍କଟ କୋଷଗୁଡ଼ିକ ସିଡି୨୨ ଯୁକ୍ତାତ୍ମକ  ( 22 ପଜିଟିଭ୍) ଥିଲେ ଏବଂ ଅନ୍ୟାନ୍ୟ ଚିକିତ୍ସା ବିଫଳ ହେଲେ ଏହା ବ୍ୟବହୃତ ହୁଏ  । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କମ୍ ପ୍ଲାଟେଲେଟ୍, କମ୍ ଶ୍ୱେତ ରକ୍ତ କଣିକା, ସଂକ୍ରମଣ, ସ୍ୱଳ୍ପ ଲୋହିତ ରକ୍ତ କଣିକା, ଥକାପଣ, ରକ୍ତସ୍ରାବ, ଜ୍ୱର, ଅଇ, ମୁଣ୍ଡବିନ୍ଧା ଏବଂ ଯକୃତ ସମସ୍ୟା ଅନ୍ତର୍ଭୁକ୍ତ ହୋଇପାରେ । ଯକୃତ ସମସ୍ୟାରେ ହେପାଟିକ ଭେନୋ-ଓକ୍ଲୁସିଭ୍ ରୋଗ ଅନ୍ତର୍ଭୁକ୍ତ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କ୍ୟୁଟି   ବିସ୍ତାର ଏବଂ ଅନୁର୍ବରତା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏନ-ଆସେଟିଲ-କାଲିଚିଆମିନ  ( - - - - ) ସହିତ ସଂଯୁକ୍ତ ଏକ ମୋନୋକ୍ଲୋନାଲ ଆଣ୍ଟିବଡି  । ସସିଡି୨୨କୁ  ( 22 ) ପ୍ରକାଶ କରୁଥିବା ଜୀବକୋଷଗୁଡିକ ସହିତ ଆଣ୍ଟିବଡି ସଂଲଗ୍ନ ହେବା ଫଳରେ ସେମାନଙ୍କର ମୃତ୍ୟୁ ହୁଏ  । ୨୦୧୭ ମସିହାରେ ଆମେରିକା ଏବଂ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଇନୋଟୁଜୁମାବ ଓଜୋଗାମାଇସିନ୍ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ପ୍ରତି ୧ ମିଗ୍ରା ମାତ୍ରା ପିଛା ପ୍ରାୟ ୮୦୦୦ ପାଉଣ୍ଡ ଖର୍ଚ୍ଚ ହେଉଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୨୪,୦୦୦ ଡଲାର ଅଟେ ।
ତିରିଚ ମୀର  ( , ) ପାକିସ୍ତାନର ଚିତ୍ରାଳ ସହର ପାଖେସ୍ଥିତ ଏକ ପର୍ବତ ଅଟେ , ଯାହା ହିନ୍ଦୁ କୁଶ ପର୍ବତ ଶୃଙ୍ଖଳର ସବୁଠାରୁ ଉଚ୍ଚ ପର୍ବତ ଅଟେ  । ୭,୭୦୮ ମିଟର  (୨୫୨୮୯ ଫିଟ) ଉଚ୍ଚ ଏହି ପର୍ବତ ହିମାଳୟ - କରକୋରାମ ଶ୍ରେଣୀ ବାହାରର ସବୁଠାରୁ ଉଚ୍ଚ ପର୍ବତ ଅଟେ ଏବଂ ଦୁନିଆର ୩୩ତମ ସବୁଠାରୁ ଉଚ୍ଚ ଶିଖର ଅଟେ  ବାକି ୩୨ତମ ହିମାଳୟ - କରକୋରାମରେସ୍ଥିତ ରହିଛି   । ଚିତ୍ରାଳ ସହରରୁ ତିରିଚ ମୀର ଦେଖାଯାଏ କିନ୍ତୁ ଏହି ପାହାଡ଼ ଏତେ ବିଶାଳ କି, ଏହାଦ୍ୱାରା ପାକିସ୍ତାନର ଆର ପାର୍ଶ୍ୱ  "ଆଫଗାନିସ୍ତାନ" ର କିଛି ସୀମା ଦେଖାଯାଏ । ନାମର ଉତ୍ପତ୍ତି  "ମୀର"  ଶବ୍ଦର ଅର୍ଥ  "ରାଜା"  କିମ୍ବା  "ମାଲିକ"  ହୋଇଥାଏ । ତିରିଚ ମୀରର ପୁରା ନାମରେ ଦୁଇ ପ୍ରକାର ଧାରଣା ରହିଛି । ପ୍ରଥମଟି ହେଲା ଏହା ଚିତ୍ରାଳର ଏକ ଛୋଟ ତିରିଚ ନାମକ ବାଦୀ ପାଖରେ ରହିଛି , ହୋଇପାରେ କି ଏହାର ଅର୍ଥ  "ତିରିଚ ବାଦୀର ରାଜା"  ଅଟେ । ଦ୍ୱିତୀୟ ସମ୍ଭାବନା ଏହିକି, ଏହି ନାମ  "ବାଖୀ ଭାଷା" ରୁ ହୋଇଛି ଯେଉଁଥିରେ  "ତିରିଚ" ର ଅର୍ଥ  "ଛାଇ"  ହୋଇଥାଏ ,ମାନେ ପୁରା ନାମର ଅର୍ଥ  "ଛାଇର ରାଜା"  ଅଟେ । ଏହି ପର୍ବତର ଲମ୍ବା ଛାଇ ବଖାନର କ୍ଷେତ୍ରରେ ପଡିଥାଏ । ସର୍ବପ୍ରଥମ ଚଢାଳି ତିରିଚ ମୀରର ଶିଖର ଉପରକୁ ସର୍ବପ୍ରଥମେ ୧୯୫୦ ମସିହାରେ  "ନୋର୍ବେ" ରୁ ଆସିଥିବା ପର୍ବତ ଆରୋହିମାନଙ୍କ ମଧ୍ୟରୁ ଜଣେ ଯୁବକ ସଫଳତା ପୂର୍ବକ ଚଢ଼ିଥିଲେ । ଏହାର ପାଖାପାଖି ଅଞ୍ଚଳର ଲୋକମାନେ ବିଶ୍ୱାସ କରନ୍ତି କି , ଏହି ପାହାଡ଼ରେ ଜିନ୍ନ-ଭୂତ, ଡାହାଣୀ ଏବଂ ପରୀମାନେ ରହିଥା 'ନ୍ତି ଯିଏ ଚଢାଳି ମାନଙ୍କ ପାଇଁ ସଙ୍କଟ ହୋଇଥା' ନ୍ତି । ବାସ୍ତବରେ ମଧ୍ୟ ପ୍ରତିବର୍ଷ ଏଠାକୁ ଆସୁଥିବା ଲୋକ ଏହାର ଆଖ-ପାଖରେ ବୁଲାବୁଲି କରି ଏବଂ ଚଢ଼ି ମରିଯା 'ନ୍ତି । ପ୍ରାୟତଃ ବହୁ ତଳକୁ ପଡିଯିବାଦ୍ୱାରା ସେମାନଙ୍କ ଶରୀର ମିଳେନାହିଁ ।                                -              ।                            ।
ମହାରାଜା କୃଷ୍ଣ ଚନ୍ଦ୍ର ଗଜପତି ଭେଷଜ ମହାବିଦ୍ୟାଳୟ ଓଡ଼ିଶା ଗଞ୍ଜାମ ଜିଲ୍ଲାର ବ୍ରହ୍ମପୁର ନଗରରେ ଅବସ୍ଥିତ ଏକ ଚିକିତ୍ସାଳୟ ଓ ଭେଷଜ ମହାବିଦ୍ୟାଳୟ । ଏହା ୧୯୬୨ରେ ସ୍ଥାପିତ ହୋଇଥିଲା । ଏହି ସରକାରୀ ମହାବିଦ୍ୟାଳୟଟି ପାରଳା ମହାରାଜା କୃଷ୍ଣଚନ୍ଦ୍ର ଗଜପତି ନାରାୟଣ ଦେବଙ୍କ ନାମରେ ନାମିତ । ଇତିହାସ ଏହି ସରକାରୀ ମେଡିକାଲ କଲେଜ ଏସ ସି ବିର ସଂପ୍ରସାରିତ ଶାଖା ଭାବେ ୧୯୬୧ରେ ଆରମ୍ଭ ହୋଇଥିଲା। ଏହା ୧୯୬୨ରେ ପାରଳାଖେମୁଣ୍ଡି ଅଞ୍ଚଳର ମହାରାଜା କୃଷ୍ଣଚନ୍ଦ୍ର ଗଜପତିଙ୍କ ନାମରେ ନାମିତ ହୋଇ ବ୍ରହ୍ମପୁରଠାରେ ସର୍ବସାଧାରଣଙ୍କ ଚିକିତ୍ସା ପାଇଁ ଖୋଲାଗଲା।
ରବି ଦାଶ  (ଜନ୍ମ: ୧ ଜାନୁଆରୀ ୧୯୩୮) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ରବି ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୭୭ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ରବି ଧର୍ମଶାଳା ବିଧାନ ସଭା ନିର୍ବାଚନ ମଣ୍ଡଳୀରୁ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରବି ଦାଶ ୧୯୩୮ ମସିହାର ଜାନୁଆରୀ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କୁଞ୍ଜ ବିହାରୀ ଦାଶ ଏବଂ ତାଙ୍କ ପତ୍ନୀଙ୍କ ନାମ ସୁଧାମଞ୍ଜରୀ ଦାସ । ରବିଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ । ରାଜନୈତିକ ଜୀବନ ରବି ଦାଶ ଓଡ଼ିଶା ରାଜନୀତିରେ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଗ୍ରେଗୋରୀ ପାଞ୍ଜି ଅନୁସାରେ ୨୪ ଫେବୃଆରୀ ବର୍ଷର ୫୫ତମ ଦିବସ ଅଟେ । ବର୍ଷ ଶେଷ ହେବା ପାଇଁ ଆଉ ୩୧୦ ଦିନ ବାକି ଅଛି  ଅଧିବର୍ଷ ଗୁଡ଼ିକରେ ୩୧୧ ଦିନ   ।
ଶୁଆ ମୋଟାମୋଟି ଭାବେ ୩୯୩ ଜାତିର ଅଟନ୍ତି । ଶୁଆକୁ ସିଟାସିନି ମଧ୍ୟ କୁହାଯାଏ । ଏହି ଶୁଆମାନେ କ୍ରାନ୍ତୀୟ ଓ ଉପ-କ୍ରାନ୍ତୀୟ ଅଞ୍ଚଳରେ ମୁଖ୍ୟତଃ ଦେଖାଯାଆନ୍ତି । ଶୁଆମାନଙ୍କୁ ୩ଟି ଶ୍ରେଣୀରେ ବିଭକ୍ତ କରାଯାଇଛି।ଯଥା:-ସିଟାକୋଏଡିଆ (ପ୍ରକୃତ ଶୁଆ),କାକୁଟୋଏଡିଆ (କୋକା ଟୋସ୍) ଓ ସ୍ଟ୍ରିଗୋପୋଏଡିଆ ନିଉଜଲ୍ୟାଣ୍ଡ ଶୁଆ । ଶୁଆକୁ ଶୂକ ମଧ୍ୟ କୁହାଯାଏ। ପରିଚୟ ଶୁଆର ଦୁଇଟି ଆଖି, ଏକ ଶକ୍ତ ବକ୍ର ଥଣ୍ଟ, ଶକ୍ତ ଗୋଡ଼, ପଞ୍ଝା ଅଛି । ବହୁତ ଶୁଆ ଦେଖିବାକୁ ଏକା ରଙ୍ଗର ଓ ଆଉ କିଛି ଶୁଆଙ୍କର ରଙ୍ଗ ଏକାଧିକ ରଙ୍ଗର ହୋଇଥାଏ । ଅଧିକାଂଶ ଶୁଆଙ୍କର ଗୁରୁତ୍ୱପୂର୍ଣ୍ଣ ଖାଦ୍ୟ ହେଉଛି ମଞ୍ଜି, ଫଳ, କଢ଼ ଓ ଗଛର ଅନ୍ୟ ଅଂଶ । କିଛି ଜାତିର ଶୁଆ ପଶୁମାନଙ୍କୁ ଓ ପଚା ସଢା ମାଂସ ଖାଇଥିବା ବେଳେ ଲୋରିସ୍ ଓ ଲୋରିକିଟ୍ସ ଶୁଆ ରସାଳ ପୁଷ୍ପ ଓ କୋମଳ ଫଳ ଖାଇଥାନ୍ତି । ପ୍ରାୟ ସବୁ ଶୁଆ ଗଛ କୋରଡ଼ରେ ରହନ୍ତି। ଶୁଆମାନଙ୍କର ମେଧା ଶକ୍ତି, କାଉ, ଡାମରା କାଉ, ଭଦ ଭଦଳିଆ ପକ୍ଷୀମାନଙ୍କ ମଧ୍ୟରେ ସବୁଠାରୁ ଅଧିକ ଅଟେ । ଏମାନେ ମନୁଷ୍ୟ ସ୍ୱରକୁ ଅନୁକରଣ କରିପାରି ନିଜର ଲୋକପ୍ରିୟତା ବୃଦ୍ଧି କରାଇପାରନ୍ତି ଓ ପୋଷା ମଧ୍ୟ ହୋଇ ପାରନ୍ତି । କିଛି ଶୁଆମାନେ ବୁଦ୍ଧିମାନ ହୋଇଥିବାରୁ ଚାରି ପାଞ୍ଚ ବର୍ଷର ମଣିଷ ପରି କଥା କହିଥାନ୍ତି। ବର୍ଗୀକରଣ ଦକ୍ଷିଣ ଆଫ୍ରିକା ଓ ଅଷ୍ଟ୍ରେଲିଆରେ ଦେଖାଯାଆନ୍ତି।ଏହି ଶୁଆମାନେ ଅଷ୍ଟ୍ରେଲିଆର ଗଣ୍ଡୱାନାରେ ଦେଖାଯାଆନ୍ତି।ଆଣବିକ ଅଧ୍ୟୟନରୁ ଜଣାଯାଏ ଯେ ଶୁଆମାନେ ୫୯ନିୟୁତ ବର୍ଷ ଧରି ଗଣ୍ଡୱାନା ସହିତ ଜଡ଼ିତ।
ଏକଜିମା ହର୍ପେଟିକମ ହେଉଛି ଏକ ବ୍ୟାପକ ଭୂତାଣୁ ସଂକ୍ରମଣ ରୋଗ ଯାହା ସ‌ହିତ ଛୋଟ ଛୋଟ ଚମ ଫୋଟକା ଥାଏ । ଫୋଟକା ସାଧାରଣତଃ ଅନ୍ୟାନ୍ୟ ଚର୍ମ ସମସ୍ୟା ସ୍ଥାନରେ ଗୋଷ୍ଠୀ ଆକାରରେ ଆରମ୍ଭ ହୁଏ ଏବଂ ଯନ୍ତ୍ରଣାଦାୟକ ହୁଏ । ଏହା ପରେ ଫୋଟକାଗୁଡ଼ିକ ଫାଟି ଯାଇ ଘାଆ ସୃଷ୍ଟି କରନ୍ତି ଓ ତା 'ପରେ ରକ୍ତ ରଞ୍ଜିତ କ୍ରଷ୍ଟ ତିଆରି ହୁଏ । ଅନ୍ୟାନ୍ୟ ଲକ୍ଷଣଗୁଡ଼ିକ ମଧ୍ୟରେ ଜ୍ୱର ଏବଂ ଲସିକା ଗ୍ରନ୍ଥି ଫୁଲିଯାଏ ।ପ୍ରାୟ ଛଅ ସପ୍ତାହ ମଧ୍ୟରେ ରୋଗୀ ସୁସ୍ଥ ହୋଇଯାଏ । ଜଟିଳତା ମଧ୍ୟରେ ଅନ୍ୟାନ୍ୟ ଜୀବାଣୁ ସଂକ୍ରମଣ ଏବଂ ଦୃଷ୍ଟିହାନୀ ହୋଇପାରେ । ଏହା ସାଧାରଣତଃ ହର୍ପିସ ସିମ୍ପ୍ଲେକ୍ସ ଭୂତାଣୁ ଟାଇପ ୧ କିମ୍ବା ୨ଦ୍ୱାରା ହୁଏ । ସାଧାରଣତଃ ଏହା ଆଟୋପିକ ଡର୍ମାଟାଇଟିସ ବା ଏକଜିମା ଥିବା ସ୍ଥାନରେ ପ୍ରଥମେ ହୁଏ ଯଦିଓ ଏହା ଅନ୍ୟ ପ୍ରକାରର ଚର୍ମ ରୋଗ, ପୋଡାଜଳା, ଏବଂ ଇକଥିଓସିସ ଥିବା ସ୍ଥାନରେ ହୋଇପାରେ । ଲକ୍ଷଣ ଉପରେ ରୋଗ ନିର୍ଣ୍ଣୟ ଆଧାରିତ ହୁଏ ଏବଂ ଭୂତାଣୂ କଲଚର କିମ୍ବା ପିସିଆର   ସାହାଯ୍ୟରେ ନିଶ୍ଚିତ କରାଯାଇପାରେ । କକ୍ସ ସାକିଭୂତାଣୂ ଏ୧୬  ( 16) କିମ୍ବା ଭାକସିନିଆ ଭୂତାଣୁ  (ଏକଜେମା ଟିକା) ଏହିପରି ଅବସ୍ଥା ସୃଷ୍ଟି କରିପାରେ । ଆସାଇକ୍ଲୋଭିର କିମ୍ବା ଭାଲାସାଇକ୍ଲୋଭିର ଔଷଧ ସହିତ ଚିକିତ୍ସା ତୁରନ୍ତ ଆରମ୍ଭ ହେବା ଉଚିତ୍ । ଶିରାଭ୍ୟନ୍ତର ତରଳ ପଦାର୍ଥ, ପୁଷ୍ଟିକର ଖାଦ୍ୟ ଏବଂ ଯନ୍ତ୍ରଣା ନିବାରକ ଔଷଧ ସହିତ ସହାୟକ ଯତ୍ନ ମଧ୍ୟ ଆବଶ୍ୟକ ହୋଇପାରେ । ଉପଯୁକ୍ତ ଚିକିତ୍ସା ସହିତ କ୍ୱଚିତ ମୃତ୍ୟୁ ହୁଏ । କେତେକ କ୍ଷେତ୍ରରେ ତଥାପି ପ୍ରଭାବିତ ସ୍ଥାନରେ ହେଉଥିବା କାର୍ଯ୍ୟର ସ୍ଥାୟୀ କ୍ଷତି ହୋଇଯାଏ । ଆଟୋପିକ୍ ଡର୍ମାଟାଇଟିସ୍ ରୋଗୀଙ୍କ ମଧ୍ୟରୁ ପ୍ରାୟ ୩% ଲୋକଙ୍କୁ ଏକଜିମା ହର୍ପେଟିକମ ପ୍ରଭାବିତ କରିଥାଏ। ବୟସ୍କମାନଙ୍କ ଅପେକ୍ଷା ପିଲାମାନେ ଅଧିକ ପ୍ରଭାବିତ ହୁଅନ୍ତି । ଏହାକୁ ପ୍ରଥମେ ୧୮୮୭ ମସିହାରେ ମୋରିଜ୍ କାପୋସି ବର୍ଣ୍ଣନା କରିଥିଲେ । ଆଟୋପିକ୍ ଡର୍ମାଟାଇଟିସ୍ ସ୍ଥାନରେ ଏହା ହେଲେ ତାହାକୁ  "ଏକଜେମା ହର୍ପେଟିକମ"  କ‌ହନ୍ତି ଏବଂ ଅନ୍ୟାନ୍ୟ ଚର୍ମ ରୋଗ ସ୍ଥାନରେ ହେଲେ ତାହାକୁ  "କାପୋସି ଭାରିସେଲିଫର୍ମ ଫୋଟକା"  ଶବ୍ଦ କେତେକ ଚିକିତ୍ସକ ବ୍ୟବହାର କରନ୍ତି ।
ରଙ୍ଗନାଥ ମିଶ୍ର  (୨୫ ନଭେମ୍ବର ୧୯୨୬ - ୧୩ ସେପ୍ଟେମ୍ବର ୨୦୧୨) ଭାରତୀୟ ସୁପ୍ରିମ କୋର୍ଟର ଭୂତପୂର୍ବ ପ୍ରଧାନ ବିଚାରପତି  । ଏତଦ ବ୍ୟତିତ ସେ ଜଣେ ରାଜ୍ୟ ସଭା ସାଂସଦ ତଥା ଭାରତୀୟ ଜାତୀୟ ମାନବିକ ଅଧିକାର କମିଶନର ପ୍ରଥମ ଅଧ୍ୟକ୍ଷ ଭାବେ କାର୍ଯ୍ୟ କରିଥିଲେ । ସେ ଭାରତୀୟ ସୁପ୍ରିମ କୋର୍ଟର ପ୍ରଥମ ଓଡ଼ିଆ ବିଚାରପତି ଥିଲେ । ଜୀବନୀ ବାଲ୍ୟଜୀବନ ଓ ଶିକ୍ଷା ୧୯୨୬ ମସିହା ନଭେମ୍ବର ମାସ ୨୫ ତାରିଖରେ ଖୋର୍ଦ୍ଧା ଜିଲ୍ଲାର ବାଣପୁରଠାରେ, ପିତା ପଣ୍ଡିତ ଗୋଦାବରୀଶ ମିଶ୍ରଙ୍କର ପରିବାରରେ ରଙ୍ଗନାଥ ମିଶ୍ର ଜନ୍ମଗ୍ରହଣ କରିଥିଲେ । ବାଣପୁର ହାଇସ୍କୁଲରୁ ମାଟ୍ରିକ ପାସ କଲା ପରେ, ସେ କଟକର ରେଭେନ୍ସା ବିଶ୍ୱବିଦ୍ୟାଳୟ ଓ ଆହ୍ଲାବାଦ ବିଶ୍ୱବିଦ୍ୟାଳୟରୁ ଉଚ୍ଚଶିକ୍ଷା ଲାଭ କରିଥିଲେ । କର୍ମଜୀବନ ରଙ୍ଗନାଥ ମିଶ୍ର,୧୯୫୦ ମସିହା ସେପ୍ଟେମ୍ବର ୧୮ ତାରିଖରେ ଓଡ଼ିଶା ଉଚ୍ଚ ନ୍ୟାୟାଳୟରେ ଆଇନଜୀବୀ ଭାବରେ କାର୍ଯ୍ୟ ଆରମ୍ଭ କରିଥିଲେ । ୧୯୬୯ ମସିହା ଜୁଲାଇ ମାସ ୪ ତାରିଖରେ ହାଇକୋର୍ଟରେ ସେ ସ୍ଥାୟୀ ବିଚାରପତି ଭାବରେ ନିଯୁକ୍ତି ପାଇଥିଲେ । ୧୯୮୦ ମସିହା ନଭେମ୍ବର ୬ ତାରିଖରେ ହାଇକୋର୍ଟର କାର୍ଯ୍ୟକାରୀ ମୁଖ୍ୟ ବିଚାରପତି ଓ ୧୯୮୧ ମସିହା ଜାନୁଆରୀ ମାସ ୧୬ ତାରିଖରେ ମୁଖ୍ୟ ବିଚାରପତି ଭାବରେ ନିଯୁକ୍ତି ପାଇଥିଲେ । ୧୯୮୩ ମସିହା ମାର୍ଚ ମାସ ୧୫ ତାରିଖରେ ସେ ସୁପ୍ରିମ କୋର୍ଟର ବିଚାରପତି ଭାବରେ ନିଯୁକ୍ତ ହୋଇଥିଲେ । ୧୯୯୦ ସେପ୍ଟେମ୍ବର ୨୫ ତାରିଖରେ ସେ ଭାରତର ୨୧ତମ ପ୍ରଧାନ ବିଚାରପତି ଭାବରେ କାର୍ଯ୍ୟଭାର ଗ୍ରହଣ କରିଥିଲେ ଓ ୧୯୯୧ ମସିହା ନଭେମ୍ବର ମାସ ୨୪ ତାରିଖରେ ଅବସର ଗ୍ରହଣ କରିଥିଲେ । ୧୯୯୨ଠାରୁ, ସେ ଅଲ୍ ଇଣ୍ଡିଆ ବୟଜ ସ୍କାଉଟସ୍ ଆସୋସିଏଶନର ମୁଖ୍ୟ ସ୍କାଉଟସ୍ ଥିଲେ । ଏଥି ସହିତ ସେ ପ୍ରଥମ ଜାତୀୟ ମାନବିକ ଅଧିକାର କମିଶନର ଅଧ୍ୟକ୍ଷ ମଧ୍ୟ ଥିଲେ । ଏହି ପଦରେ ସେ ୧୯୯୩ ମସିହାରୁ ୧୯୯୬ ମସିହା ପର୍ଯ୍ୟନ୍ତ କାର୍ଯ୍ୟ କରିଥିଲେ । ୧୯୯୮ ମସିହାରେ, ରଙ୍ଗନାଥ ମିଶ୍ର କଂଗ୍ରେସ ଟିକଟରୁ ରାଜ୍ୟସଭାକୁ ନିର୍ବାଚିତ ହୋଇଥିଲେ ଓ ୨୦୦୪ ପର୍ଯ୍ୟନ୍ତ ରାଜ୍ୟସଭାର ସଦସ୍ୟ ରହିଥିଲେ । ୨୦୦୪ ମସିହାରେ ସେ ଜାତୀୟ ସଂଖ୍ୟାଲଘୁ କମିଶନର ଅଧ୍ୟକ୍ଷ ନିଯୁକ୍ତ ହୋଇଥିଲେ । ଏହି କମିଶନ ଭାଷାଗତ ଓ ଜାତିଗତ ଅଳ୍ପସଂଖ୍ୟକ ମାନଙ୍କର ବିଭିନ୍ନ ସମସ୍ୟା ଉପରେ ଦୃଷ୍ଟିଦେବା ପାଇଁ ଗଠନ କରାଯାଇଥିଲା । ରଙ୍ଗନାଥ ମିଶ୍ର କମିଶନ ନାମରେ ମଧ୍ୟ ସୁପରିଚିତ ଏହି କମିଶନ ୨୦୦୭ ମସିହାରେ ତାଙ୍କର ରିପୋର୍ଟ କେନ୍ଦ୍ର ସରକାରଙ୍କ ନିକଟରେ ଦାଖଲ କରିଥିଲା । ଏହି ରିପୋର୍ଟ ଦେଶ ମଧ୍ୟରେ ବହୁ ବାଦବିବାଦର ସୂତ୍ରପାତ କରାଇଛି । ପାରିବାରିକ ଜୀବନ ରଙ୍ଗନାଥ ମିଶ୍ର ଓ ପତ୍ନୀ ସୁମିତ୍ରା ମିଶ୍ରଙ୍କର ଦୁଇଟି ପୁତ୍ର ଥିଲେ, ଦେବାନନ୍ଦ ମିଶ୍ର ଓ ଶିବାନନ୍ଦ ମିଶ୍ର । ଉଭୟ ପୁତ୍ରଙ୍କର ଆଗରୁ ତିରୋଧାନ ହୋଇଛି । ତାଙ୍କ ନାତି ଆନନ୍ଦ ମିଶ୍ର, ସୁପ୍ରିମ କୋର୍ଟରେ ଜଣେ ଆଇନଜୀବୀ ଭାବରେ କାମ କରନ୍ତି । ୨୦୧୨ ମସିହା ସେପ୍ଟେମ୍ବର ମାସ ୧୩ ତାରିଖରେ ଭୁବନେଶ୍ୱରଠାରେ ତାଙ୍କର ଦେହାନ୍ତ ହୋଇଥିଲା ।
ମାଧ୍ୟମିକ ବଜାର, ହେଉଛି ଆର୍ଥିକ ବଜାର ଯେଉଁଥିରେ ପୂର୍ବରୁ ଷ୍ଟକ୍, ବଣ୍ଡ, ଅପ୍ସନ ଏବଂ ଫ୍ୟୁଚର ପରି ଆର୍ଥିକ ଉପକରଣ ଜାରି କରାଯାଇଥାଏ  ପ୍ରାଥମିକ ବଜାରରେ ପ୍ରାରମ୍ଭିକ କିଣାବିକା ହୁଏ । ସିକ୍ୟୋରିଟିର ପ୍ରାରମ୍ଭିକ ବିକ୍ରୟ ପରେ ସମସ୍ତ ବିକ୍ରୟ ମାଧ୍ୟମିକ ବଜାରରେ ବିକ୍ରି ହୋଇଥାଏ  ମାଧ୍ୟମିକ ବଜାରର ପ୍ରକାର ମାଧ୍ୟମିକ ବଜାର ବିଭିନ୍ନ ସମ୍ପତ୍ତି ପାଇଁ ହୋଇପାରେ, ଯାହା ଷ୍ଟକ‌ଠାରୁ ଋଣ ପର୍ଯ୍ୟନ୍ତ, ଖଣ୍ଡବିଖଣ୍ଡିତରୁ   କେନ୍ଦ୍ରୀଭୂତ   ପର୍ଯ୍ୟନ୍ତ ଏବଂ ଇଲିକ୍ୱିଡ‌ଠାରୁ ଆରମ୍ଭ କରି ନଗଦ ପର୍ଯ୍ୟନ୍ତ ଭିନ୍ନ ହୋଇପାରେ  ପ୍ରମୁଖ ଷ୍ଟକ୍ ଏକ୍ସଚେଞ୍ଜଗୁଡିକ ନଗଦ ମାଧ୍ୟମିକ ବଜାରର ସବୁଠାରୁ ଦୃଶ୍ୟମାନ ଉଦାହରଣ - ଏହି କ୍ଷେତ୍ରରେ, ସାର୍ବଜନୀନ ଭାବରେ ବାଣିଜ୍ୟ ହୋଇଥିବା କମ୍ପାନୀଗୁଡିକର ଷ୍ଟକ୍ ପାଇଁ  ବମ୍ବେ ଷ୍ଟକ ଏକ୍ସଚେଞ୍ଜ୍, ନ୍ୟାସନାଲ ଷ୍ଟକ ଏକ୍ସଚେଞ୍ଜ୍ ପରି ଏକ୍ସଚେଞ୍ଜ୍ ନିବେଶକମାନଙ୍କ ପାଇଁ କେନ୍ଦ୍ରୀଭୂତ, ନଗଦ ମାଧ୍ୟମିକ ବଜାର ପ୍ରଦାନ କରେ ଯେଉଁମାନେ ସେହି ଏକ୍ସଚେଞ୍ଜରେ ବାଣିଜ୍ୟ କରୁଥିବା ଷ୍ଟକ୍ କିଣିବାକୁ କିମ୍ବା ବିକ୍ରୟ କରିପାରନ୍ତି  ଅଧିକାଂଶ ବଣ୍ଡ ଏବଂ ସଂରଚିତ ଉତ୍ପାଦ  "କାଉଣ୍ଟର ଉପରେ"  କିମ୍ବା ଜଣଙ୍କର ଦଲାଲ-ଡିଲରଙ୍କ ବଣ୍ଡ ଡେସ୍କକୁ ଫୋନ୍ କରି ବାଣିଜ୍ୟ କରେ  ଋଣ ବେଳେବେଳେ ଏକ ଋଣ ବିନିମୟ ବ୍ୟବହାର କରି ଅନଲାଇନ୍ ବାଣିଜ୍ୟ କରେ
ନୀଳମାଧବ ହିକ୍କା ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ କଂଗ୍ରେସର ପ୍ରାର୍ଥୀ ଭାବରେ ବିଷମ କଟକ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୬୮,୪୪୬ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ଜଗନ୍ନାଥ ସାରକାଙ୍କୁ ୯,୪୦୩ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ଲକ୍ଷ୍ମୀ ମେହେର  (ଜନ୍ମ ୬ ଜୁଲାଇ ୧୯୬୭) ଜଣେ ଭାରତୀୟ କଳାକାର ଓ ସମାଜସେବୀ  । ସେ ତାଙ୍କର ଓଡ଼ିଶା ପଟ୍ଟଚିତ୍ର ପାଇଁ ପ୍ରସିଦ୍ଧ । ଆଦ୍ୟ ଜୀବନ ଓ ପ୍ରଚ୍ଛଦପଟ ସେ ଓଡ଼ିଶାର ସୁବର୍ଣ୍ଣପୁର ଜିଲ୍ଲାର ତାଭରା ଗ୍ରାମରେ ଜନ୍ମ ହୋଇଥିଲେ ଓ ବର୍ତ୍ତମାନ ବଲାଙ୍ଗୀରରେ ରହୁଛନ୍ତି । ସେ ପ୍ରସିଦ୍ଧ କଳାକାର ପଦ୍ମଶ୍ରୀ କୈଳାସ ଚନ୍ଦ୍ର ମେହେରଙ୍କ ପତ୍ନୀ । ତାଙ୍କର ଦୁଇଟି ପୁଅ ପ୍ରକାଶ ମେହେର, ଜୟନ୍ତ ମେହେର ଓ ଝିଅ ମନୀଷା ମେହେର । ସେମାନେ ସମସ୍ତେ ଓଡ଼ିଶାର ପଟ୍ଟଚିତ୍ର ପାଇଁ ନିଜର ଅବଦାନ ହେତୁ ଜାତୀୟ ସ୍ତରରେ ସନ୍ମାନିତ । ବୃତ୍ତି ବିବାହ ପରେ ୧୮ ବର୍ଷ ବୟସରୁ ସେ ଚିତ୍ର ପ୍ରତି ଧ୍ୟାନ ଦେଇଥିଲେ । ସେ ତାଙ୍କ ସ୍ୱାମୀଙ୍କ ତତ୍ତ୍ୱାବଧାନରେ ନିଜର ଚିତ୍ରକଳା କରିଥିଲେ । ବର୍ତ୍ଚମାନ ୩ ଦଶନ୍ଧୀ ହେବ ପାରମ୍ପାରିକ ଚିତ୍ରକଳାରେ ନିଜର ଦକ୍ଷତା ପ୍ରତିପାଦନ କରିଆସୁଛନ୍ତି । ସେ ଚିତ୍ରକଳା ତାଲିମ କେନ୍ଦ୍ର ଇଣ୍ଡିଆନ୍ ଆର୍ଟ୍ ଏଣ୍ଡ୍ କ୍ରାଫ୍ଟ୍ ଏକାଡ଼େମୀ ଫର୍ ୱିମେନ୍ ସହ ମଧ୍ୟ ଜଡ଼ିତ । ବର୍ତ୍ତମାନ ସେ ଜଣେ ପ୍ରତିଷ୍ଠିତ କଳାକାର ଓ ବିଭିନ୍ନ ସରକାରୀ ଯୋଜନା ଯଥା: ଗୁରୁ ଶିଷ୍ୟ ପରମ୍ପରା ଅଣ୍ଡର ଏଚ୍ ଆର୍ ଡି ସ୍କିମ୍ ଓ ସ୍କିମ୍ ସି ଜରିଆରେ କେବିକେ ଅଞ୍ଚଳରେ ଯୁବ କଳାକାରମାନଙ୍କୁ ଦକ୍ଷତା ତାଲିମ ଦେଉଛନ୍ତି । ଶ୍ରୀମତୀ ମେହେର୍ ତାଙ୍କ ଜୀବନ ଭିତରେ ଦେଶ ସାରା ବିଭିନ୍ନ ହସ୍ତକଳା ପ୍ରଦର୍ଶନୀ କରିଛନ୍ତି ଓ ତାଙ୍କର ଚିତ୍ରକଳା କଳାପ୍ରିୟ, ଭିଆଇପି ଓ ପ୍ରଦର୍ଶନୀ ପ୍ରଦର୍ଶକଙ୍କଦ୍ୱାରା ପ୍ରଶଂସିତ ହୋଇଛି । କଳା ପାଇଁ ନିଜ ପ୍ରତିବଦ୍ଧତା ପାଇଁ ସେ ୨୦୦୫ରେ ଭାରତର ରାଷ୍ଟ୍ରପତିଙ୍କଠାରୁ ଜାତୀୟ ସମ୍ମାନ ମାଷ୍ଟର୍ କ୍ରାଫ୍ଟ୍‌ସମ୍ୟାନ୍ ଓ ୧୯୯୦ରେ ଓଡ଼ିଶାର ମୁଖ୍ୟମନ୍ତ୍ରୀଙ୍କଠାରୁ ରାଜ୍ୟ ପୁରସ୍କାର ପାଇଥିଲେ ।
ଭାତ୍ତିପ୍ରୋଲୁ , ଭାରତୀୟ ରାଜ୍ୟ ଆନ୍ଧ୍ରପ୍ରଦେଶର ଗୁନ୍ଟୂର ଜିଲ୍ଲାର ଏକ ଗ୍ରାମ । ତେନଳୀ ଡିଭିଜନର ଭୋତ୍ତି ପ୍ରୋଲୁ ମଣ୍ଡଳର ଏହା ମୁଖ୍ୟାଳୟ । ଏହା ଆନ୍ଧ୍ରପ୍ରଦେଶର ରାଜଧାନୀର ଏକ ଅଂଶବିଶେଷ । . ଇତିହାସ ଏହାର ପ୍ରାଚୀନ ନାମ ପ୍ରତିପାଳପୁର ଥିଲା । ଏହା ପ୍ରାଚୀନ ବୌଦ୍ଧ କାଳରେ ଏକ ସମ୍ବରୁଧ ସହର ଥିଲା ।ସାଲ ରାଜ୍ୟରେ ଶତାବହନ ବଂଶ ସମୟରେ ଏହା ଏକ ଉଲ୍ଲେଖନୀୟ ବୌଦ୍ଧ କେନ୍ଦ୍ର ରହିଥିଲା । ଖ୍ରୀଷ୍ଟପୂର୍ବ 230 ମସିହାରେ ଏଠାରେ ରାଜା କୁବେରକ ଶାସନ କରୁଥିଲେ । ଏଠାରେ 2 ୟ ବା 3 ୟ ଶତାବ୍ଦୀରେ ନିର୍ମିତ ବୁଦ୍ଧ ସ୍ତୂପ ରହିଛି । ସ୍ତୂପ ଓ ସିଲାଲେଖ 1870 ମସିହାରେ ଏଠାରେ 3ଟି ମୃତିକା ସ୍ତୂପ ଆବିଷ୍କାର କରାଯାଇଥିଲା । 1892 ମସିହାରେ ସେଠାରେ ଖନନ କାର୍ଯ୍ୟ ଆଲେକଜାଣ୍ଡାର ଋଆଙ୍କଦ୍ୱାରା ହେଇଥିଲା । ସେତେବେଳେ ଏଠାରୁ କ୍ଷ୍ଦିତ ଲେଖା ଥିବା ପ୍ରସ୍ତର ନିର୍ମିତ କୁଣ୍ଡ , ବୁଦ୍ଧ ପ୍ରତିମୂର୍ତି ଓ ଅଳଙ୍କାର ସବୁ ମିଳିଥିଲା । ସ୍ତୂପ 40 ମିଟର ପରିଧି ବିଶିଷ୍ଟ ଥିଲା ।ଏକ ବିଶାଳ ସ୍ତମ୍ଭ ରହିଥିବା ମୁଖ୍ୟ ସ୍ତୂପର ଭଗ୍ନାବଶେଷ ମଧ୍ୟ ଅନେକ ସଂଖ୍ୟକ ବୁଦ୍ଧ ମୂର୍ତି ସହ ମିଳିଥିଲା । ତମ୍ବା ନିର୍ମିତ ବୃହତ ପାତ୍ର ମଧ୍ୟରେ ରୌପ୍ୟ ନିର୍ମିତ ପାତ୍ର ଥିବା ଅବସ୍ଥାରେ ମଧ୍ୟ ମିଳିଥିଲା । ଏହା ମଧ୍ୟରେ ସ୍ୱର୍ଣ ନିର୍ମିତ ଏକ ଡବା ଭିତରେ କିଛି ଅସ୍ଥି ଥିବାର ମଧ୍ୟ ଦେଖାଯାଇଥିଲା । ଭୋତ୍ତିପ୍ରୋଲୁର ଖନନଦ୍ୱାରା ଅତି ପ୍ରାଚୀନ ଦକ୍ଷିଣ ଭାରତର ବ୍ରାହ୍ମୀ ଲିପି ବିଷୟରେ ପ୍ରମାଣ ମିଳିଥିଲା । . ବୁଦ୍ଧଙ୍କ ଶରୀରାବଶେଷ ରହିଥିବା ପାତ୍ର ମଧ୍ୟରୁ ଏହି ଲିପି ରହିଥିଲା । ଏଇତିହାସିକମାନେ ଏହି ଲିପିକୁ ତେଲୁଗୁ ଓ କନ୍ନଡ ଭାଷାର ମୂଳ ଭାଷା କହନ୍ତି । ଏହାର ଭୌଗୋଳିକ ସ୍ଥିତି 16.1026  80.7807    / 16.1026; 80.7807 ଓ ଏହା ସମୁଦ୍ରପତ୍ତାନଠାରୁ ମାତ୍ର 20 ଫୁଟ ଉପରେ ରହିଛି । ଶାସନ ଏହା ଏକ ଅଗ୍ରମପଞ୍ଚାୟତ ଅଞ୍ଚଳ । ଏଠାରେ 16ଟି ବାଦ ରହିଛି । ପ୍ରତି ବାଦରେ ମେମ୍ବର ଛଡା ତାଙ୍କ ମଧ୍ୟରୁ ସରପଞ୍ଚ ରହିଥାନ୍ତି । }} ଯାତାୟତ ଗ୍ରାମଟି ଜାତୀୟ ରାଜପଥ 214 ଉପରେ ରହିଛି । ଏହାର ନିକଟତମ ରେଳଷ୍ଟେସନ ଗୁନ୍ଟୂରଠାରେ ରହିଛି ।
ଆକାଶେ କି ରଙ୍ଗ ଲାଗିଲା, ୨୦୦୯ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୀତାରାମ ଅଗ୍ର‌ୱାଲ, ନମିତା ଅଗ୍ର‌ୱାଲ ଓ ରାଜ୍ ଥୋରାନୀ । ବିଜୟ ମଲ୍ଲ ଏହି କଥାଚିତ୍ରଟିର କାହାଣୀ ଏବଂ ଚିତ୍ରନାଟ୍ୟ ରଚନା କରିଥିଲେ । ସୁଦୀପ୍ତା ନନ୍ଦ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଏସ୍. କେ. ମୂରଲୀଧରନ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁଭବ ମହାନ୍ତି ଏବଂ ଅର୍ଚ୍ଚିତା ସାହୁ । ରାଲି ନନ୍ଦ, ବିରଞ୍ଚି, ଦେବୁ ବୋଷ, ଅନିତା ଦାସ, ରାଇଚରଣ ଦାସ, ସଲିଲ ମିତ୍ର, ପୃଥିରାଜ ନାୟକ, ରୁନୁ ପରିଜା, ଜୟୀରାମ ସାମଲ, ହରିହର ମହାପାତ୍ର, ମୁନ୍ନା ଖାନ୍, ମଧୁସ୍ମିତା, ବ୍ରଜ ନାୟକ, ମିଲି, ପୁପୁନ୍ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଅଭିନୟ ଅନୁଭବ ମହାନ୍ତି ଅର୍ଚ୍ଚିତା ସାହୁ ରାଲି ନନ୍ଦ ବିରଞ୍ଚି ନାରାୟଣ ନାୟକ ଦେବୁ ବୋଷ ଅନିତା ଦାସ ରାଇଚରଣ ଦାସ ସଲିଲ ମିତ୍ର ପୃଥିରାଜ ନାୟକ ରୁନୁ ପରିଜା ଜୟୀରାମ ସାମଲ ହରିହର ମହାପାତ୍ର ମୁନ୍ନା ଖାନ୍ ମଧୁମିତା ମହାନ୍ତି ତମସା ମିଶ୍ର ବ୍ରଜ ନାୟକ ମିଲି ପୁପୁନ୍ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିକାଶ ଦାସ । ମୋହିତ ଚକ୍ରବର୍ତ୍ତୀ, ଅରୁଣ ମନ୍ତ୍ରୀ, ବିଜୟ ମଲ୍ଲ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ଶ୍ରୀଚରଣ ମହାନ୍ତି, କୁରଣାକର, ଉଦିତ ନରାୟଣ, ନିବେଦିତା, ପଦ୍ମା, ପମି, ସୁରେଶ ୱାଡ଼େକର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଏକଜିମା ଭାକସିନାଟମ ଏକ ପ୍ରକାର ଭୂତାଣୁ ସଂକ୍ରମଣ ଯାହା ଭାକସିନିଆ ଭୂତାଣୁ ଯୋଗୁ ହୁଏ ଏବଂ ଏହା ପକ୍ସ ଭୂତାଣୁ ପରିବାରର ଏକ ସଦସ୍ୟ ତଥା ଯାହା ଯୋଗୁ ଆଟୋପିକ ଡର୍ମାଟାଇଟିସ  (ଏକଜିମା) କିମ୍ବା ଅନ୍ୟ ଚର୍ମ ରୋଗ ଥିବା ଲୋକଙ୍କୁ ଆକ୍ରମଣ କରିପାରେ  । ସାଧାରଣତଃ ଚର୍ମ ସମସ୍ୟା ଥିବା ସ୍ଥାନରେ ଛୋଟ ଆକାରର ଫୋଟକା ଦଳ ହଠାତ୍ ଆରମ୍ଭ ହେବା ଏହାର ଲକ୍ଷଣ । ସାଧାରଣତଃ ଜ୍ୱର ଏବଂ ଗ୍ରନ୍ଥି ଫୁଲା ବା ଲିମ୍ଫାଡେନୋପାଥି ହୁଏ । ସଂସ୍ପର୍ଶରେ ଆସିବାର ୫ରୁ ୧୨ ଦିନ ପରେ ଏହି ରୋଗ ଆରମ୍ଭ ହୁଏ । ସିଧାସଳଖ ବସନ୍ତ ଟୀକାକରଣ ସହିତ ଭାକସିନିଆ ସଂକ୍ରମଣ ହୋଇପାରେ; ପ୍ରାୟ ଏହା ଏକ ପରିବାର ରୋଗାକ୍ରାନ୍ତ ସଦସ୍ୟଙ୍କଠାରୁ ବିସ୍ତାର ହୁଏ, ଯିଏକି ନିକଟରେ ଟିକା ନେଇଥିଲେ । ଆଟୋପିକ୍ ଡର୍ମାଟାଇଟିସ୍ ଏହି ରୋଗ ପାଇଁ ଏକ ବିପଦ କାରଣ ଅଟେ; ଏହା ଅନୁମାନ କରାଯାଏ ଯେ ଟୀକାକରଣ ଯୋଗୁ ଶହେରୁ କେବଳ ଜଣେ ପ୍ରଭାବିତ ହୁଅନ୍ତି । ଏହାର ଅନ୍ତର୍ନିହିତ ପ୍ରଣାଳୀରେ ଭୂତାଣୁ ବିସ୍ତାର କରିଥାଏ । ସାଧାରଣତଃ ଟୀକାକରଣର ସଂସ୍ପର୍ଶରେ ଆସିଥିବା ଲୋକର ଏହା ହେଲେ ରୋଗ ନିର୍ଣ୍ଣୟ ହୁଏ । ଭାକସିନ ଇମ୍ୟୁନ ଗ୍ଲୋବୁଲିନ   ଏବଂ ସମ୍ଭବତଃ ସିଡୋଫୋଭିର ନାମକ ଆଣ୍ଟିଭାଇରାଲ ଔଷଧ ଦେଇ ଚିକିତ୍ସା କରାଯାଏ । ପ୍ରତିଷେଧରେ ଅଧିକ ବିପଦ ଥିବା ଲୋକଙ୍କୁ - ଟିକା ବ୍ୟବହାର ଦିଆଯାଏ । ସୁସ୍ଥ ହେବା ପରେ ଦାଗ ପ୍ରାୟ ରହିଯାଏ । ଚିକିତ୍ସା ବିନା ପ୍ରାୟ ୩୫% ଏବଂ ଚିକିତ୍ସା ସହିତ ପ୍ରାୟ ୭% ରୋଗୀଙ୍କର ମୃତ୍ୟୁ ହୁଏ । ୨୦୦୨ ମସିହାରୁ ୨୦୧୨ ମଧ୍ୟରେ ଯୁକ୍ତରାଷ୍ଟ୍ରରେ କେବଳ ଗୋଟିଏ ମାମଲା ବର୍ଣ୍ଣନା କରାଯାଇଥିଲା । ୧୯୬୮ ମସିହାରେ ଯୁକ୍ତରାଷ୍ଟ୍ରରେ ୧୪.୫ ନିୟୁତ ବସନ୍ତ ଟୀକାକରଣ ପରେ ୬୬ଟି ମାମଲା ହୋଇଥିଲା ଏବଂ ଅନେକ ନିୟୁତ ସଂସ୍ପର୍ଶ ଆସିଥିବା ଲୋକଙ୍କ ମଧ୍ୟରୁ ୬୦ଟି ମାମଲା ହୋଇଥିଲା। ପୁରୁଷମାନେ ମହିଳାଙ୍କ ତୁଳନାରେ ଦୁଇଗୁଣ ପ୍ରଭାବିତ ହୁଅନ୍ତି । ଏହି ଅବସ୍ଥା ପ୍ରଥମେ ୧୮୮୨ ମସିହାରେ ବର୍ଣ୍ଣନା କରାଯାଇଥିବା ଜଣାପଡିଛି ।
ଟିଣ ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ  ([ ; ଷ୍ଟାନମ୍] : :   ପାଇଁ) ଓ ପରମାଣୁ କ୍ରମାଙ୍କ ୫୦  । ଧର୍ମ ଉପସ୍ଥିତି ଗଠନ ଉତ୍ପାଦନ ସମସ୍ଥାନିକ ବ୍ୟବହାର ଆଧାର ସହାୟକ ଗ୍ରନ୍ଥ :   (1998).  " 1958" .  (2006).   .  (87 .). , : , & . 0-8493-0487-3. { }:    ,  (2001).  " " .  ' :   . ,: . 445 450. 0-19-850340-7.{ }: 1 :   , .; , .  (1997).  (2 .). : - . 0-7506-3365-4. , .  (1992).  " 50. : . 0-8306-3018- .{ }: 1 :   , .  (1968).  " " .   . : . 722 732. 68-29938. { }:
ଉମାଶଙ୍କର ମିଶ୍ର (୨୮ ନଭେମ୍ବର ୧୯୩୭-୦୨ ନଭେମ୍ବର ୨୦୧୭), ଜଣେ ଓଡ଼ିଶା ସାହିତ୍ୟ ଏକାଡେମି ପୁରସ୍କାରପ୍ରାପ୍ତ ସାହିତ୍ୟିକ ଥିଲେ  । ସେ ଶତାଧିକ କ୍ଷୁଦ୍ର ଗଳ୍ପ ରଚନା କରିଥିଲେ ଓ ତାଙ୍କର ୧୩ଖଣ୍ଡ ପୁସ୍ତକ ପ୍ରକାଶ ପାଇଥିଲା । ବୃତ୍ତିରେ ସେ ଥିଲେ ଓଡ଼ିଶା ସରକାରଙ୍କ ଅଧିନରେ ପ୍ରଶାସକ ଓ ୧୯୯୫ ମସିହାରେ ଶିଳ୍ପ ବିଭାଗର ଅତିରିକ୍ତ ସଚିବ ଭାବେ ସେବାନିବୃତ ହୋଇଥିଲେ । ଉମାଶଙ୍କର ୧୯୩୭ ମସିହାରେ ନୟାଗଡ଼ ଜିଲ୍ଲାର ରଣପୁରସ୍ଥିତ ରାମଚନ୍ଦ୍ରପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଚଣ୍ଡେଶ୍ୱର ମିଶ୍ର ଓ ମାତାଙ୍କ ନାମ ଚଞ୍ଚଳା କୁମାରୀ ଦେବୀ ଥିଲା । ସେ ରେଭେନ୍ସା ମହାବିଦ୍ୟାଳୟରେ ପାଠ ପଢ଼ିଥିଲେ । ରେଭେନ୍ସାରେ ପଢ଼ିବା ସମୟରେ ସେ ପଶ୍ଚିମ ଛାତ୍ରାବାସର ମୁଖପତ୍ର ଉର୍ମି ଓ ଇଣ୍ଡିଆନ୍‌ ଷ୍ଟୁଡେଣ୍ଟସ ପତ୍ରିକା ଆଗାମୀର ସମ୍ପାଦକ ଥିଲେ ।
ବିଶ୍ୱ ଘରଚଟିଆ ଦିବସ ପ୍ରତିବର୍ଷ ୨୦ ମାର୍ଚ୍ଚରେ ପୃଥିବୀ ସାରା ପାଳନ କରାଯାଇଥାଏ । ଇତିହାସ ସହରୀକରଣ ତଥା ମନୁଷ୍ୟର ଜୀବନଚର୍ଯ୍ୟାରେ ପରିବର୍ତ୍ତନ ଯୋଗୁଁ ଘରଚଟିଆଙ୍କ ସଂଖ୍ୟା ହ୍ରାସ ପାଇବାରେ ଲାଗିଛି । ଘରଚଟିଆ ତଥା ଅନ୍ୟାନ୍ୟ ବିଲୁପ୍ତପ୍ରାୟ ସାଧାରଣ ପକ୍ଷୀମାନଙ୍କର ସୁରକ୍ଷା ନିମନ୍ତେ ସର୍ବସାଧାରଣରେ ସଚେତନତା ସୃଷ୍ଟି କରିବା ନିମନ୍ତେ ବିଶ୍ୱ ଘରଚଟିଆ ଦିବସ ପାଳନ ଉଦ୍ଦିଷ୍ଟ । ଭାରତର ତଥା ଫ୍ରାନ୍‌ସସ୍ଥିତ - ତଥା ବିଶ୍ୱର ଅନ୍ୟାନ୍ୟ ସଂଗଠନମାନଙ୍କର ସହଯୋଗରେ ଏହି ଅଭିନବ ପ୍ରଚେଷ୍ଟା ୨୦୧୦ ମସିହାରୁ କରାଯାଇଛି । ପୁରସ୍କାର ଓ ସମ୍ମାନ ଘରଚଟିଆଙ୍କ ସୁରକ୍ଷା ତଥା ସଂରକ୍ଷଣ ନିମନ୍ତେ ନିଃସ୍ୱାର୍ଥପର ଉଦ୍ୟମକୁ ଉତ୍ସାହିତ କରିବାପାଇଁ  ଦ୍ୱାରା ପ୍ରଥମ ଘରଚଟିଆ ପୁରସ୍କାର ସମାରୋହ ଅହମଦାବାଦଠାରେ ୨୦ ମାର୍ଚ୍ଚ ୨୦୧୧ରେ କରାଯାଇଥିଲା । ପରବର୍ତ୍ତୀ ସମୟରେ ଏହି ପରିପ୍ରେକ୍ଷୀରେ ବିଭିନ୍ନ ବ୍ୟକ୍ତିବେଶେଷ ତଥା ଅନୁଷ୍ଠାନକୁ ପୁରସ୍କୃତ କରାଯାଇଛି ।
କୈତଭେଶ୍ୱର ମନ୍ଦିର, ଭାରତୀୟ ରାଜ୍ୟ କର୍ଣାଟକର ଶିମୋଗା ଜିଲ୍ଲାରେ ଥିବା ଅନାଭଟ୍ଟି ନିକଟରେ ଅବସ୍ଥିତ ସହର କୁଟାବୁରଠାରେ ରହିଛି । 1100 ମସିହା ସମୟରେ ହୋୟଶାଳାର ରାଜା ବିନୟାଦିତ୍ୟଙ୍କଦ୍ୱାରା ନିର୍ମିତ ହେଇଥିଲା ।ସେତେବେଳେ ହୋୟଶାଳା ରାଜବଂଶ ଚାଲୁକ୍ୟ ବଂଶ ରାଜା ବିକ୍ରମାଦିତ୍ୟ ଙ୍କ ବଳିଷ୍ଠ ସହଯୋଗୀ ଥିଲେ । ପ୍ରତ୍ନତତ୍ତ୍ୱିକ ସର୍ଭେର ମତ ଅନୁସାରେ ନିର୍ମାଣ କଳା ମୁଖ୍ଯତଃ ଚାଲୁକ୍ୟ ଶୈଳୀର ଥିଲା । . ଏହି ମନ୍ଦିରକୁ ଜାତୀୟ ପୁରାତତ୍ତ୍ୱ ସମ୍ପଦ ଭାବରେ ଘୋଷଣା କରା ଯାଇଛି ।
ଏର୍ଗୋକ୍ୟାଲସିଫେରଲ, ଅନ୍ୟାନ୍ୟ ନାମ ଭିଟାମିନ ଡି୨ ଓ କ୍ୟାଲସିଫେରଲ  (ଇଂରାଜୀ ଭାଷାରେ , ) 2 ,  ଏକ ପ୍ରକାର ଜୀବସାର ଘ ବା ଭିଟାମିନ ଡି   ଯାହା ଖାଦ୍ୟରେ ଥାଏ ଓ ଖାଦ୍ୟ ଅନୁପୂରକରେ   ମଧ୍ୟ ଦିଆଯାଇଥାଏ । ଭିଟାମିନ ଡି ଅଭାବର   ପ୍ରତିଷେଧ ଓ ଚିକିତ୍ସାରେ ଏହା ଏକ ଖାଦ୍ୟ ଅନୁପୂରକ ଭାବରେ ଦିଆଯାଏ । ଅନ୍ତନଳୀରେ ଖାଦ୍ୟ ଅବଶୋଷଣ ଅଭାବ   ବା ଯକୃତ ରୋଗ   ଥିଲେ ଏହି ଭିଟାମିନ ଅଭାବ ହୋଇପାରେ । ହାଇପୋପାରାଥାଇରଏଡିଜ୍ମ   ଯୋଗୁ ହାଇପୋକ୍ୟାଲସେମିଆ   ହୋଇଥିଲେ ମଧ୍ୟ ଏହା ଦିଆଯାଇପାରେ । ଏହା ପାଟିରେ ଦିଆଯାଏ ବା ମାଂସପେଶୀ ଇଞ୍ଜେକସନ   ଆକାରରେ ଦିଆଯାଏ । ମାତ୍ରାଧିକ ଏର୍ଗୋକ୍ୟାଲସିଫେରଲ ଗ୍ରହଣ କଲେ ଅଧିକ ପରିସ୍ରା ତିଆରି ହୁଏ, ଉଚ୍ଚ ରକ୍ତଚାପ, ବୃକ୍‌କ ପଥର  , ବୃକ୍‌କ ଫେଲ  , ଦୁର୍ବଳତା ଓ କୋଷ୍ଠକାଠିନ୍ୟ ଆଦି ଲକ୍ଷଣମାନ ଦେଖାଯାଏ । ଅନେକ ଦିନ ଧରି ମାତ୍ରାଧିକ ଏର୍ଗୋକ୍ୟାଲସିଫେରଲ ନେଲେ ତନ୍ତୁ କ୍ୟାଲସିଫିକେସନ   ହୋଇଯାଏ । ତେଣୁ ଅଧିକ ମାତ୍ରା ନେଉଥିଲେ ନିୟମିତ ରକ୍ତ କ୍ୟାଲସିଅମ ପରୀକ୍ଷା କରିବାକୁ ଉପଦେଶ ଦିଆଯାଏ । ଗର୍ଭାବସ୍ଥାରେ ସାଧାରଣ ଡୋଜ ଦେଲେ ବିପଦ ନ ଥାଏ । ଅନ୍ତନଳୀ ଓ ବୃକ୍‌କଦ୍ୱାରା ଅବଶୋଷିତ ହେଉଥିବା କ୍ୟାଲସିଅମ   ପରିମାଣ ଏହା ବୃଦ୍ଧି କରେ । କେତେକ ଛତୁରେ ଏହା ଥିବା ଦେଖାଯାଏ । ସନ ୧୯୩୬ରେ ପ୍ରଥମେ ଏର୍ଗୋକ୍ୟାଲସିଫେରଲ ବିଷୟ ବର୍ଣ୍ଣନା କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ   ବିନା ପ୍ରେସକ୍ରିପସନରେ   ବିକ୍ରୟ ହୁଏ ନୁହେଁ । ଇଂଲଣ୍ଡରେ ଏକ ଡୋଜର ମୁଲ୍ୟ ୧୦ ପାଉଣ୍ଡରୁ କମ୍‌ରେ ମିଳେ । ଅନେକ ଦେଶରେ କେତେକ ଖାଦ୍ୟ ଯେପରିକି ବ୍ରେକଫାସ୍ଟ ସେରିଆଲ ଓ ମାର୍ଗାରିନରେ ଏର୍ଗୋକ୍ୟାଲସିଫେରଲ ଯୋଗ କରାଯାଇଥାଏ ।
ରୁଦ୍ରପୁର ଏକ ଭାରତୀୟ ପୌର ବୋର୍ଡ଼   ଅଟେ । ଏହାର ଉଧମ୍ ସିଙ୍ଘ୍ ‌‌ନଗର ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରୁଦ୍ରପୁର ସହରର ମୋଟ ଜନସଂଖ୍ୟା ୮୮୭୨୦ ଅଟେ । ସେଥି ମଧ୍ୟରୁ ୫୩.୨୯% ଜଣ ପରୁଷ ହୋଇଥିବା ବେଳେ ୪୬.୭୧% ଜଣ ନାରୀ ଅଟନ୍ତି । ରୁଦ୍ରପୁରର ସାକ୍ଷରତା ହାର ୫୪.୬୯% ଅଟେ । ଏହା ଜାତୀୟ ହାରଠାରୁ ୧୦.୧୫% ପ୍ରତିଶତ କମ ଅଟେ । ସେଥିରୁ ୩୨.୮୦% ପ୍ରତିଶତ ପୁରୁଷ ଓ ୨୧.୮୯% ନାରୀ ଅଟନ୍ତି । ୧୬.୨୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ରୁଦ୍ରପୁରର ସରକାରୀ ଭାଷା ଅଟେ ।
ଚିହ୍ନା ଅଚିହ୍ନା ୧୯୭୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ବିନୋଦ ନନ୍ଦ ଓ ସୁରେଶ ମିଶ୍ର ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ । କୁମାର ଆନନ୍ଦ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହା ଥିଲା ତାଙ୍କ ନିର୍ଦ୍ଦେଶିତ ପ୍ରଥମ କଥାଚିତ୍ର । ଉତ୍ତମ ମହାନ୍ତି, ମହାଶ୍ୱେତା ରାୟ, ସୁଜାତା ଆନନ୍ଦ, କାଶି ରଥ, ନିହାରିକା ସାହୁ, ସୁକାନ୍ତ ଖୁଣ୍ଟିଆ, ଅସୀତ ପତି, ନିରଞ୍ଜନ ବେହେରା, ରୁକ୍ମଣୀ, ମାମିନା, ପିତାମ୍ବର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନେତା ଅସୀତ ପତି ଏହି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଅଭିନୟ ଉତ୍ତମ ମହାନ୍ତି ମହାଶ୍ୱେତା ରାୟ ସୁଜାତା ଆନନ୍ଦ କାଶି ରଥ ନିହାରିକା ସାହୁ ଅସୀତ ପତି ସୁକାନ୍ତ ଖୁଣ୍ଟିଆ ମାମିନା ଗୀତ ଗୀତିକାର: ନାରାୟଣ ପ୍ରସାଦ ସିଂହ, ସୁରେନ୍ଦ୍ର ବିଦ୍ୟାଧର, ଦିନବନ୍ଧୁ ରଥ, ବିନୋଦ ନନ୍ଦ ଝୁମକା ଟିକେ ତୁତ ହଲେଇ ଦେ ଚାନ୍ଦ ନା ତୁମେ ତାରା ଛଇ ଛବେଲି ରଙ୍ଗ ରଙ୍ଗେଲି ମାଝିରେ ଜଗତର ନାଥ ପୁରସ୍କାର ଏହି କଥାଚିତ୍ର ତିନିଟି ବିଭାଗରେ  (ଶ୍ରେଷ୍ଠ ନିର୍ଦ୍ଦେଶକ, ଶ୍ରେଷ୍ଠ ଅଭିନେତ୍ରୀ ଓ ଶ୍ରେଷ୍ଠ କାହାଣୀ) ଓଡ଼ିଶା ରାଜ୍ୟ ଚଳଚ୍ଚିତ୍ର ପୁରସ୍କାର ପାଇଥିଲା  ।
ରୁଦ୍ରାଣୀ ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅଭିନେତ୍ରୀ ଝିଲିକ୍ ଭଟ୍ଟାଚାର୍ଯ୍ୟ । ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ କେ. ମୂରଲୀକ୍ରିଷ୍ଣା ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ପ୍ରେମ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଝିଲିକ୍ ଭଟ୍ଟାଚାର୍ଯ୍ୟ । ସୁଭାଶିଷ ଶର୍ମା, ଟୁଟୁ ନାଏକ, ବବି ମିଶ୍ର, ପିଣ୍ଟୁ ନନ୍ଦ, ଲୋହିତାକ୍ଷ ପଟ୍ଟନାୟକ, ମୁସ୍କାନ, ଇଲୁ ବାନାର୍ଜୀ, ଜୀବନ ପଣ୍ଡା, ଚୌଧୁରୀ ଜୟପ୍ରକାଶ ଦାସ, ରତିକାନ୍ତ ବେହେରା, ଧରିତ୍ରୀ ଖଣ୍ଡୁଆଳ, ପ୍ରତିଭା ପଣ୍ଡା, ଶକ୍ତି ବରାଳ, ଗୁଡ୍ଡୁ, ଅମର, ବିକି ମିଶ୍ର, ଅମର, ଶୁଭଙ୍କରୀ ଦେବୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଝିଲିକ୍ ଭଟ୍ଟାଚାର୍ଯ୍ୟ ସୁଭାଶିଷ ଶର୍ମା ଟୁଟୁ ନାଏକ ବବି ମିଶ୍ର ପିଣ୍ଟୁ ନନ୍ଦ ଲୋହିତାକ୍ଷ ପଟ୍ଟନାୟକ ମୁସ୍କାନ ଇଲୁ ବାନାର୍ଜୀ ଜୀବନ ପଣ୍ଡା ଚୌଧୁରୀ ଜୟପ୍ରକାଶ ଦାସ ରତିକାନ୍ତ ବେହେରା ଧରିତ୍ରୀ ଖଣ୍ଡୁଆଳ ପ୍ରତିଭା ପଣ୍ଡା ଶକ୍ତି ବରାଳ ଗୁଡ୍ଡୁ ଅମର ବିକି ମିଶ୍ର ଅନୁରାଧା ଶୁଭଙ୍କରୀ ଦେବୀ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ସତ୍ୟଜିତ ପ୍ରଧାନ, ଅନନ୍ୟା ଶ୍ରୀତମ ନନ୍ଦ, ହ୍ୟୁମାନ ସାଗର, ଦୀପ୍ତିରେଖା ପାଢ଼ୀ, ଶଶାଙ୍କ ଶେଖର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ହର୍ପେସ ଭୂତାଣୁ ଏନସେଫାଲାଇଟିସ ହେଉଛି ହର୍ପେସ ଭୂତାଣୁ ଜନିତ ମସ୍ତିଷ୍କ ପ୍ରଦାହ । ଏହାର ଲକ୍ଷଣରେ ସାଧାରଣତଃ ମୁଣ୍ଡ ବିନ୍ଧା, ଜ୍ୱର, ଦ୍ୱନ୍ଦ୍ୱ ଏବଂ ଦୁର୍ବଳତା ଅନୁଭବ ହୁଏ । ବେଳେ ବେଳେ ବେକ କଠିନତା ଏବଂ ଅସ୍ୱାଭାବିକ ବକ୍ତବ୍ୟ ହୋଇପାରେ । ଆରମ୍ଭ ସାଧାରଣତ ଦୁଇ ଦିନ ମଧ୍ୟରେ ହୁଏ । ରୋଗ ଜଟିଳ ହେଲେ ବାତ, ମଧୁମେହ ଇନସିପିଡସ ଏବଂ ଅଟୋଇମ୍ମ୍ୟୁନ ଏନସେଫାଲାଇଟିସ ହୋଇପାରେ । ହର୍ପିସ୍ ସିମ୍ପଲେକ୍ସ ଭୂତାଣୁ-୧  ( -1) ହେତୁ ଏହା ସାଧାରଣତଃ ଦେଖାଯାଏ, ହର୍ପିସ୍ ସିମ୍ପଲେକ୍ସ ଭାଇରସ୍-୨  ( -2) ହେତୁ ୧୦%ରୁ କମ ରୋଗ ହୋଇଥାଏ  । ପ୍ରାୟ ଏକ ତୃତୀୟାଂଶ ରୋଗୀଙ୍କର ପ୍ରାରମ୍ଭିକ ସଂକ୍ରମଣ ଭାବରେ ଘଟିଥିବାବେଳେ ଦୁଇ ତୃତୀୟାଂଶ ପୁନରାବୃତ୍ତି ଭାବରେ ଘଟିଥାଏ; ଯଦିଓ କେବଳ ୧୦% କ୍ଷେତ୍ରରେ ଥଣ୍ଡା ଘା ର ଇତିହାସ ଥାଏ। ଲକ୍ଷଣ ଉପରେ ରୋଗ ନିର୍ଣ୍ଣୟ ଆଧାରିତ ହୁଏ ଓ ସେରେବ୍ରୋସ୍ପାଇନାଲ ତରଳ ପଦାର୍ଥ ବିଶ୍ଳେଷଣ ଏବଂ ଏମଆରଆଇ ବିଶ୍ଳେଷଣଦ୍ୱାରା ସମର୍ଥିତ ହୁଏ । ଆସାଇକ୍ଲୋଭିର ଔଷଧ ଦେଇ ଏହା ଚିକିତ୍ସା କରାଯାଏ । ବାତ ଆଶଙ୍କା କମାଇବା ପାଇଁ ଆଣ୍ଟିକନଭଲସାଣ୍ଟ ବ୍ୟବହାର କରାଯାଇପାରେ । ଏହି ରୋଗ ଯୁବକ ଓ ବୃଦ୍ଧମାନଙ୍କଠାରେ ଅଧିକ ଭୟଙ୍କର ହୁଏ । ପ୍ରାୟ ୨୦% ଦୀର୍ଘକାଳୀନ ଅକ୍ଷମତା ଅନୁଭବ କରନ୍ତି । ମୃତ୍ୟୁ ହେବାର ଆଶଙ୍କା ୧%ରୁ ୮% ମଧ୍ୟରେ ଥାଏ । ହର୍ପେସଭୂତାଣୁ ଏନସେଫାଲାଇଟିସ ଏକ ବିରଳ ରୋଗ ଯାହା ଯୁକ୍ତରାଷ୍ଟ୍ରରେ ୧୦୦,୦୦୦ ନବଜାତ ଶିଶୁଙ୍କ ମଧ୍ୟରୁ ଜଣକୁ, ୪,୦୦୦ ପିଲାଙ୍କ ମଧ୍ୟରୁ ଜଣକୁ ଏବଂ ୧୫୦,୦୦୦ ବୟସ୍କଙ୍କ ମଧ୍ୟରୁ ଜଣଙ୍କୁ ପ୍ରଭାବିତ କରିଥାଏ । ପୁରୁଷ ଏବଂ ସ୍ତ୍ରୀ ସମ ଭାବରେ ପ୍ରଭାବିତ ହୁଅନ୍ତି । ପ୍ରାୟ ଅର୍ଦ୍ଧେକ ରୋଗ ୫୦ ବର୍ଷରୁ ଅଧିକ ବୟସ୍କଙ୍କଠାରେ ବିକଶିତ ହୁଏ । ବିକଶିତ ଦେଶରେ ସଂକ୍ରାମକ ଏନସେଫାଲାଇଟିସ ସଂକ୍ରମଣର ଏହା ସବୁଠାରୁ ସାଧାରଣ କାରଣ । ଏହି ରୋଗ ପ୍ରଥମେ ମଣିଷମାନଙ୍କଠାରେ ୧୯୩୫ ମସିହାରେ ବର୍ଣ୍ଣନା କରାଯାଇଥିଲା ।
ବେଲୋନିଆ ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ତ୍ରିପୁରାର ସୋଉଥ୍ ତ୍ରିପୁର ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ବେଲୋନିଆ ୨୩.୨୫୧୮ ଉତ୍ତର ଅକ୍ଷାଂଶ ଓ ୯୧.୪୫୪୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୭୫ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ବେଲୋନିଆ ସହରର ମୋଟ ଜନସଂଖ୍ୟା ୧୫୬୮୭ ଅଟେ । ସେଥି ମଧ୍ୟରୁ ୫୧.୫୧% ଜଣ ପରୁଷ ହୋଇଥିବା ବେଳେ ୪୮.୪୯% ଜଣ ନାରୀ ଅଟନ୍ତି । ବେଲୋନିଆର ସାକ୍ଷରତା ହାର ୮୪.୭୪% ଅଟେ । ଏହା ଜାତୀୟ ହାରଠାରୁ -୧୯.୯୦% ପ୍ରତିଶତ କମ ଅଟେ । ସେଥିରୁ ୪୫.୪୫% ପ୍ରତିଶତ ପୁରୁଷ ଓ ୩୯.୨୯% ନାରୀ ଅଟନ୍ତି । ୮.୫୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ବଙ୍ଗାଳୀ, କୋକବୋରୋକ ବେଲୋନିଆର ସରକାରୀ ଭାଷା ଅଟେ ।
ଅଙ୍ଗାରକ  ( : ;କାର୍ବନ) ହେଉଛି ଏକ ରାସାୟନିକ ମୌଳିକ, ଏହାର ପ୍ରତୀକ , ଓ ପରମାଣୁ କ୍ରମାଙ୍କ ୬  । ଏହା ଏକ ଅଧାତୁ । ଅଙ୍ଗାରକର ତିନୋଟି ସମସ୍ଥାନିକ ଅଛନ୍ତି, ତାହା ଭିତରୁ ଦୁଇଟି ସ୍ଥିର ଓ ଅନ୍ୟଟି ତେଜସ୍କ୍ରିୟ ।
ପ୍ରେମ ଏଟିଏମ୍ ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁରେନ୍ଦ୍ର ନାରାୟଣ ପ୍ରଧାନ ଓ ନବନିତା ମିଶ୍ର । ନିର୍ମଳ ନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ ଏବଂ ସୁଧାଂଶୁ ମୋହନ ସାହୁ କଥାଚିତ୍ରଟିର କାହଣୀ ଓ ଚିତ୍ରନାଟ୍ୟ ରଚନା କରିବା ସହିତ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ପ୍ରଦୀପ ଦତ୍ତ, ଦିବ୍ୟା ମହାନ୍ତି ଓ ଲିପିକା ସେନାପତି ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ । ପ୍ରଦ୍ୟୁମ୍ନ ଲେଙ୍କା, ସ୍ନିଗ୍ଧା ମହାନ୍ତି, ପୃଥ୍ୱୀରାଜ ନାୟକ, ବୀଣା ମହାରଣା, ପ୍ରଜ୍ଞା ଖଟୁଆ, ଗୁଡ୍ଡୁ, ଅନନ୍ତ ନାୟକ, ବିନାୟକ ମିଶ୍ର, ମାନୀ, ନିର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ପ୍ରଦୀପ ଦତ୍ତ - ପ୍ରେମା ଦିବ୍ୟା ମହାନ୍ତି - ପୂଜା ଲିପିକା ସେନାପତି - ଆରାଧନା ପ୍ରଦ୍ୟୁମ୍ନ ଲେଙ୍କା ସ୍ନିଗ୍ଧା ମହାନ୍ତି ପୃଥ୍ୱୀରାଜ ନାୟକ ବୀଣା ମହାରଣା ପ୍ରଜ୍ଞା ଖଟୁଆ ଗୁଡ୍ଡୁ ଅନନ୍ତ ନାୟକ ବିନାୟକ ମିଶ୍ର ମାନୀ ନିର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ମଣ୍ଟୁ ଛୁରିଆ, ହ୍ୟୁମାନ ସାଗର, ସ୍ୱୟମ ପାଢ଼ୀ, ତାରିକ୍ ଅଜିଜ୍, ଦିପ୍ତୀରେଖା ପାଢ଼ୀ ଓ ଅମ୍ରିତା ନାୟକ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ତପନ ପଟ୍ଟନାୟକ  ୮ ଜୁନ ୧୯୫୧ ୧୪ ମାର୍ଚ୍ଚ ୨୦୨୩  ଜଣେ ଭାରତୀୟ ଓଡ଼ିଆ-ଭାଷୀ କବି, ଗୀତିକାର, ଲେଖକ, ଔପନ୍ୟାସିକ ଓ ପ୍ରକାଶକ ଥିଲେ । ତାଙ୍କର ଜଣାଶୁଣା ପୁସ୍ତକ ମଧ୍ୟରେ ସ୍ମୃତିତୀର୍ଥ, ଅଶ୍ରୁ ଓ ଅନ୍ଧକାର, କାବ୍ୟତାରା, ଢେଉ ଢେଉ ଅନ୍ଧକାର, ଫେରିବାର ମୂର୍ଚ୍ଛନାରେ, ଝରା ଶିଶିର, ଋତୁର ବାସ୍ନାରେ ଆଦି ଅନ୍ୟତମ । ସେ ପାଞ୍ଚ ଦଶନ୍ଧି ଧରି ରଚନାରେ ସକ୍ରିୟ ଥିଲେ । ତାଙ୍କ ସାହିତ୍ୟରେ ମୁଖ୍ୟତଃ ଜୀବନ, ପ୍ରକୃତି ଓ ଦର୍ଶନ ସନ୍ନିବେଶିତ । ତାଙ୍କ ରଚିତ ୪୮ ଖଣ୍ଡ ପୁସ୍ତକ ମଧ୍ୟରେ ୩୦ଟି କବିତା ସଂକଳନ, ୫ଟି ଗୀତିକବିତା ସଂକଳନ, ୧୧ଟି ଗଳ୍ପ ସଂକଳନ ଓ ୨ଟି ନାଟକ ଅନ୍ତର୍ଭୁକ୍ତ । ତାଙ୍କର ବିଭିନ୍ନ ପୁସ୍ତକ ଓଡ଼ିଆରୁ ଇଂରାଜୀକୁ ଅନୂଦିତ ହୋଇଛି । ଓଡ଼ିଆ ସାହିତ୍ୟକୁ ତାଙ୍କର ଅବଦାନ ନିମନ୍ତେ ସେ ୨୦୦୭ ମସିହାରେ ତାଙ୍କୁ ରାଜଧାନୀ ପୁସ୍ତକମେଳା ପୁରସ୍କାର ମିଳିଥିଲା । ୨୦୨୩ ମାର୍ଚ୍ଚ ୧୪ ତାରିଖରେ ଭୁବନେଶ୍ୱରରେ ତାଙ୍କର ଦେହାନ୍ତ ହୋଇଥିଲା । ଜୀବନୀ ତପନ ପଟ୍ଟନାୟକ ଓଡ଼ିଶା ଗଞ୍ଜାମ ଜିଲ୍ଲା ଅନ୍ତର୍ଗତ ଛତ୍ରପୁରଠାରେ ୧୯୫୧ ମସିହା ଜୁନ ୮ ତାରିଖରେ ଜନ୍ମଗ୍ରହଣ କରିଥିଲେ । ମୃତ୍ୟୁ ୨୦୨୩ ମାର୍ଚ୍ଚ ମାସରେ ଶାରିରୀକ ଅସୁସ୍ଥତା ହେତୁ ସେ ଭୁବନେଶ୍ୱରରେ ଏକ ଘରୋଇ ଡାକ୍ତରଖାନାରେ ଚିକିତ୍ସା ପାଇଁ ଭର୍ତ୍ତି ହୋଇଥିଲେ । ମାର୍ଚ୍ଚ ୧୪ ତାରିଖରେ ସେଠାରେ ତାଙ୍କର ଦେହାନ୍ତ ହୋଇଥିଲା ।
ପେଗସେଟାକୋପ୍ଲାନ  (ଇଂରାଜୀ ଭାଷାରେ ), ଏମ୍ପାଭେଲି ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ପାରୋକ୍ସିସମାଲ ରାତ୍ରୀକାଳୀନ ହେମୋଗ୍ଲୋବିନୁରିଆ   ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ନିର୍ଦ୍ଦିଷ୍ଟ ଭାବରେ ଏହା ବୟସ୍କମାନଙ୍କଠାରେ ବ୍ୟବହୃତ ହୁଏ, ବିଶେଷତଃ ଯେଉଁମାନଙ୍କର ସି୫ ଇନହିବିଟର ନାମକ ଔଷଧ ସେବନ କରିବା ସତ୍ତ୍ୱେ ସ୍ୱଳ୍ପ ଲୋହିତ ରକ୍ତ କଣିକା ଜାରି ରହେ । ଚର୍ମ ତଳେ ଧୀରେ ଧୀରେ ଇଞ୍ଜେକସନ ଆକାରରେ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇଞ୍ଜେକସନ୍-ସ୍ଥାନ ପ୍ରତିକ୍ରିୟା, ସଂକ୍ରମଣ, ତରଳ ଝାଡ଼ା, ପେଟ ଯନ୍ତ୍ରଣା, ଶ୍ୱାସନଳୀ ସଂକ୍ରମଣ, ଭୂତାଣୁ ସଂକ୍ରମଣ, ଥକାପଣ ଏବଂ ଜ୍ୱର ହୋଇପାରେ । ଗର୍ଭାବସ୍ଥାରେ ଦେଲେ ସୁରକ୍ଷା ଅସ୍ପଷ୍ଟ ଅଟେ । ଟୀକାକରଣ ହୋଇଥିବା ଲୋକଙ୍କୁ ବ୍ୟବହାର କରିବା ଆବଶ୍ୟକ ଅଟେ । ଏହା କମ୍ପ୍ଲିମେଣ୍ଟ ପ୍ରୋଟିନ୍ ସି୩ ସ‌ହିତ ବାନ୍ଧି ହୁଏ ଏବଂ ପ୍ରତିରୋଧ କରି କାର୍ଯ୍ୟକ୍ଷମ ହୁଏ । ୨୦୨୧ ମସିହାରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ପେଗସେଟାକୋପ୍ଲାନ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୪ ସପ୍ତାହର ଔଷଧ ବ୍ୟବ‌ହାର ପାଇଁ ୨୪,୮୦୦ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୩୭,୦୦୦ ଡଲାର ଅଟେ ।
ନୀଳବର୍ଣ୍ଣ କଟକଟିଆ  (ଇଂରାଜୀରେ , ଜୀବବିଜ୍ଞାନ ନାମ ) ହିମାଳୟରୁ ନେଇ ସୁମାତ୍ରା ପର୍ଯ୍ୟନ୍ତ ସମଗ୍ର ଦକ୍ଷିଣ-ପୂର୍ବ ଏସିଆରେ ଦେଖାଯାଉଥିବା ଏକ ପକ୍ଷୀ  । କପର୍ ସଲଫେଟ୍ ପରି ନୀଳ ବର୍ଣ୍ଣର ଶରୀର ଓ ଏହାର ଆଖି ଓ ଥଣ୍ଟ ମୂଳରେ ଥିବା ଗାଢ଼ ରଙ୍ଗର ପଟି ଯୋଗୁଁ ଏହାର ଏପରି ଜୀବବୈଜ୍ଞାନିକ ନାମକରଣ ହୋଇଛି । ଆଖି ଓ ନାକପୁଡ଼ାକୁ ଛାଡ଼ିଦେଲେ ପରିଣତ ବୟସର ଅଣ୍ଡିରାମାନଙ୍କ ସମଗ୍ର ଶରୀର କପର୍ ସଲଫେଟ୍ ଦ୍ରବଣ ପରି ଗାଢ଼ ନୀଳ ରଙ୍ଗର ହୋଇଥାଏ । ପରିଣତ ବୟସର ମାଈ ଓ ତରୁଣ ଚଢ଼େଇମାନେ ଅପେକ୍ଷାକୃତ ଫିକା ନୀଳ ବର୍ଣ୍ଣର ହୋଇଥାନ୍ତି । ଅନ୍ୟ କଟକଟିଆ ପକ୍ଷୀମାନଙ୍କଠାରୁ ନୀଳ କଟକଟିଆ ଏହି ଗୁଣରେ ଭିନ୍ନ ଯେ, ସାଧାରଣ ସ୍ତରର ସବୁଜିମାରୁ ବହୁ ଉପରେ ଥିବା ବିଦ୍ୟୁତ୍ ଯୋଗାଣ ତାରରେ କିମ୍ବା ଉନ୍ମୁକ୍ତ ଗଛ ଶୀର୍ଷରେ ଏମାନେ ବସିଥାନ୍ତି । ନୀଳ କଟକଟିଆକୁ ପ୍ରଥମେ ମୁଶିକାପା   ପକ୍ଷୀ ଜାତିରେ ସ୍ଥାନିତ କରାଯାଇଥିଲା ଓ ଏହି ପକ୍ଷୀ ନୀଳ ଚାତକ ପକ୍ଷୀର ନିକଟତମ ବୋଲି ପ୍ରସ୍ତାବ ଦିଆଯାଇଥିଲା ।
ଚନ୍ଦ୍ରକେତୁଗଡ, ଭାରତୀୟ ରାଜ୍ୟ ପଶ୍ଚିମ ବଙ୍ଗର କଲିକତାଠାରୁ 35 କିଲୋମିଟର ଦୁରବର୍ତୀ ଏକ ପ୍ରତ୍ନତତ୍ତ୍ୱ ସ୍ଥଳୀ । ଏହା 24 ପ୍ରଗଣା ଜିଲ୍ଲାରେ ଅବସ୍ଥିତ । ଏହା ନିକଟରେ ବେରାଚମ୍ପା ନାମକ ସହର ରହିଛି ଓ ହାରଓୟା ରେଳଷ୍ଟେସନ ମଧ୍ୟ ରହିଛି । ଏଠାରେ ବହୁ ବର୍ଷ ଧରି ପ୍ରତ୍ନତତ୍ତ୍ୱ ଖନନ ପରେ ବହୁଳ ପରିମାଣରେ ଏଇତିହାସିକ ସ୍ଥାପତ୍ୟ ମାନଙ୍କ ଭଗ୍ନାବଶେଷ ଉଦ୍ଧାର କର ହେଇଛି । ସେ ସବୁର ଶ୍ରେଣୀ ବିଭାଗ କାର୍ଯ୍ୟ ବର୍ତ୍ତମାନ ଚାଲିଛି । ଏଠାରେ ଖ୍ରୀଷ୍ଟ ପୂର୍ବ 400 ମସିହାରୁ 100 ମସିହା ଯାଏ ଚାଲୁଥିବା ଉତ୍ତରାଞ୍ଚଳର ପାଳିସ କରା ବାସନ ଉଦ୍ଧାର ହେଇଥିବାର ଅନୁମାନ କରାଯାଇଥାଏ । ଏଠାରେ ମୌର୍ଯ୍ୟ , କୁଶାଣ ଓ ଗୁପ୍ତ ସମ୍ବ୍ରାଜୀ ସମୟର ବସ୍ତୁ ମଧ୍ୟ ମିଳିଥିନ୍ୱାର କୁହ ଯାଏ ।
ମେଥିଲ ଦେବିକା  (ଇଂରାଜୀ ଭାଷାରେ ) ପଲକ୍କଡ଼ରୁ ଆସିଥିବା ଜଣେ ଭାରତୀୟ ନୃତ୍ୟ ଗବେଷକ, ଶିକ୍ଷା ବିଶାରଦ, ନୃତ୍ୟ ପ୍ରଦର୍ଶକ, ନୃତ୍ୟ ନିର୍ଦ୍ଦେଶିକା  । ପ୍ରାକ୍ ଜୀବନ ମେଥିଲ ଦେବିକା ଦୁବାଇରେ ସନ ୧୯୭୬ରେ ଜନ୍ମ ଗ୍ରହଣ କରିଥିଲେ ଓ ଭାରତୀୟ ଉଚ୍ଚ ମାଧ୍ୟମିକ ବିଦ୍ୟାଳୟରେ ଶିକ୍ଷା ଲାଭ କରିଥିଲେ । ତାଙ୍କର ରାଧିକା ପିଲ୍ଲାଇ ଓ ମେଥିଲ ରେଣୁକା ନାମରେ ଦୁଇ ବଡ଼ ଭଉଣୀ ଅଛନ୍ତି । ମେଥିଲ ରାଧାକୃଷ୍ଣନ ତାଙ୍କର ମାମୁଁ, ଲେଖକ ଭି.କେ.ଏନ.ଙ୍କର ପତ୍ନୀ ବେଦବତୀ ତାଙ୍କର ମାଇଁ । ପଲକ୍କଡ଼ର ମର୍ସି କଲେଜରେ ଯୋଗଦାନ କରିବା ପରେ ସେ ସରକାରୀ ଭିକ୍ଟୋରିଆ କଲେଜରୁ ବାଣିଜ୍ୟରେ ସ୍ନାତକ ଡିଗ୍ରୀ ହାସଲ କରିଥିଲେ । ଶିକ୍ଷା ମେଥିଲ ଦେବିକା ମାଡ୍ରାସ ବିଶ୍ୱବିଦ୍ୟାଳୟରୁ ବିଜିନେସ ଆଡମିନିଶ୍ଟ୍ରେସନରେ ପ୍ରଥମ ସ୍ଥାନ ଅଧିକାର କରି ପାସ କରିଥିଲେ, ଓ ରବୀନ୍ଦ୍ର ଭାରତୀ ବିଶ୍ୱବିଦ୍ୟାଳୟରୁ ନୃତ୍ୟ କଳାରେ ପ୍ରଥମ ଶ୍ରେଣୀରେ ଉତ୍ତୀର୍ଣ୍ଣ ହୋଇ ମାଷ୍ଟର ଡିଗ୍ରୀ ଓ ସ୍ୱର୍ଣ୍ଣ ପଦକ ପାଇଥିଲେ । ସନ ୨୦୧୩ରେ ତାମିଲନାଡ଼ୁର ଭାରତୀଦଶନ ବିଶ୍ୱବିଦ୍ୟାଳୟରୁ ମୋହିନୀୟଟ୍ଟମରେ ପିଏଚଡି ଲାଭ କରିଥିଲେ । ସେ ପୋଷ୍ଟଗ୍ରାଜୁଏଟ ପାଠ୍ୟକ୍ରମରେ ଅଧ୍ୟାପକ ଭାବରେ ଯୋଗଦାନ କରି ମୋହିନୀୟଟ୍ଟମ, କଥାକଲି ଓ କୂଡିୟଟ୍ଟମ ନୃତ୍ୟ, ଓ କେରଳ କଳାମଣ୍ଡଳମ୍ ଡିମଡ୍ ବିଶ୍ୱବିଦ୍ୟାଳୟର ଗବେଷଣା ବିଭାଗରେ ଥିଲେ । କେରଳ କଳାମଣ୍ଡଳମ ଡିମଡ ବିଶ୍ୱବିଦ୍ୟାଳୟର ଆନ୍ତର୍ଜାତୀୟ ଛାତ୍ର ଡିପାର୍ଟମେଣ୍ଟର ମୂଖ୍ୟ ଭାବରେ କାମ କରିଛନ୍ତି । ବୃତ୍ତି ମେଥିଲ ଦେବିକା ଭାରତୀୟ ଶାସ୍ତ୍ରୀୟ ନୃତ୍ୟର ମୋହିନୋୟଟ୍ଟମ ଶାଖାର ଜଣେ ଶିକ୍ଷାବିତ୍, ପଣ୍ଡିତ ଓ ସମର୍ଥକ ଥିଲେ । ଯୁକ୍ତରାଷ୍ଟର ଆମେରିକା, ୟୁରୋପ, ଅଷ୍ଟ୍ରେଲିଆ, ସିଙ୍ଗାପୁରର ଏସପ୍ଲାନେଡ ଥିଏଟର, କେରଳର ସୂକ୍ଷ୍ମ କଳା ସୋସାଇଟି ଓ ଉସ୍ତାଦ୍ ବିସମିଲ୍ଲାହ ଖାନ ଯୁବ ପୁରସ୍କାର ଉତ୍ସବମାନଙ୍କରେ ତାଙ୍କୁ ବ‌ହୁତ ପ୍ରଶଂସା ମିଳିଥିଲା ଓ କାରଣ ସ୍ୱରୂପ ସେ ମୋହିନୀୟଟ୍ଟମ ନୃତ୍ୟରେ ଜାଗତିକ ମାନବିକ ଭାବନା ସଂଯୁକ୍ତ କରି ତାହାକୁ ନୂଆ ପରିଭାଷା ଦେଇଥିଲେ । ଭାରତର ଓ ଭାରତ ବାହାରେ ଥିବା ଅନେକ ସ୍କୁଲ ଓ ବିଶ୍ୱବିଦ୍ୟାଳୟମାନଙ୍କରେ ଦେବିକା ବକ୍ତୃତା ଓ ପେପର ପ୍ରେଜେଣ୍ଟେସନ ଦେଇ ମୋହିନୀୟଟ୍ଟମ, ମଲୟାଲମ ସାହିତ୍ୟ, ସଙ୍ଗୀତ ଓ କବିତାମାନଙ୍କୁ ନିଜସ୍ୱ କଳାରେ ଉପସ୍ଥାପନ ଓ ପ୍ରଚାର କରି ପ୍ରଶଂସିତ ହୋଇଥିଲେ । ସେ ଅନେକ ଉତ୍ସବର ଆୟୋଜକ ଥିଲେ ଯେପରିକି ତିରୁବନନ୍ତପୁରମର ପାଞ୍ଚ ଦିନିଆ ଚିଲଙ୍କା ନୃତ୍ୟ ଉତ୍ସବ । ବ୍ୟକ୍ତିଗତ ଜୀବନ ଦେବିକା ସନ ୨୦୦୨ରେ ରାଜୀବ ନାୟାରଙ୍କୁ ବିବାହ କରି ବାଙ୍ଗାଲୋରରେ ସ୍ଥାୟୀ ବାବରେ ବସବାସ କରିବାକୁ ଲାଗିଲେ । ତାଙ୍କର ଗୋଟେ ପୁଅ ଦେବାଙ୍ଗ ଜାତ ହୋଇଥିଲା । ଦେବାଙ୍ଗ ଜନ୍ମ ପରେ ସେ ଛାଡ଼ପତ୍ର ଦେଇ ପଲକ୍କଡ଼କୁ ଫେରିଗଲେ ଓ ରାମନାଥପୁରମରେ  'ଶ୍ରୀପଦ ନାଟ୍ୟ କଲରି'  ନାମକ ଏକ ନୃତ୍ୟ ବିଦ୍ୟାଳୟ ସ୍ଥାପନ କରିଥିଲେ । ଏହା ପରେ ଅକ୍ଟୋବର ୨୪ ତାରିକ ୨୦୧୩ ଦିନ ସେ ମଲୟାଲମ ଅଭିନେତା ମୁକେଶଙ୍କୁ ବିବାହ କରିଥିଲେ । ଏହା ତାଙ୍କର ଦ୍ୱତୀୟ ବିବାହ ଥିଲା । ପୁରସ୍କାର ମୋହିନିୟଟ୍ଟମ ନୃତ୍ୟ ନିମନ୍ତେ ସେ କେରଳ ପ୍ରଦେଶ ସଙ୍ଗୀତ ନାଟକ ଏକାଡେମୀ ସମ୍ମାନ ପାଇଥିଲେ ସନ ୨୦୧୦ ନିମନ୍ତେ ଓ ସନ ୨୦୦୭ରେ କେନ୍ଦ୍ର ସଙ୍ଗୀତ ନାଟକ ଏକାଡେମୀର ଉସ୍ତାଦ୍ ବିସମିଲ୍ଲାହ ଖାନ ଯୁବ ପୁରସ୍କାର ପାଇଥିଲେ । ସନ ୨୦୧୦ରେ ଓଡ଼ିଶା ସରକାରଙ୍କଠାରୁ ସେ ଦେବଦାସୀ ଜାତୀୟ ପୁରସ୍କାର ପାଇଥିଲେ । ତାଙ୍କର ନୃତ୍ୟ ପ୍ରବୀଣତା ନିମନ୍ତେ ପଶ୍ଚିମ ବଙ୍ଗର ବରନ ପୁରସ୍କାର ପାଇଥିଲେ । ଦୂରଦର୍ଶନରେ ଦେବିକା ଜଣେ ଏ ଗ୍ରେଡ଼ କଳାକାର ଥିଲେ ଓ ଦିଲ୍ଲୀସ୍ଥିତ ଏସପିଆଇସିର ପ୍ୟାନେଲ ସଭ୍ୟ ଥିଲେ । ଦିଲ୍ଲୀର ଭାରତୀୟ ସାଂସ୍କୃତିକ ସମ୍ପର୍କ କାଉନସିଲର ସେ ଫେଲୋ ଥିଲେ । ସନ ୨୧୦୬ରେ ମଧ୍ୟ ବାର୍ଷିକ ଉତ୍ସବରେ ସେ ମାଡ୍ରାସ ସଙ୍ଗୀତ ଏକାଡେମୀର ଶ୍ରେଷ୍ଠ ନର୍ତ୍ତକୀ ପୁରସ୍କାର ପାଇଥିଲେ ।
ମେଣ୍ଢାମୁଣ୍ଡିଆ  (ମେଣ୍ଢା ମୁଣ୍ଡିଆ ନାମରେ ମଧ୍ୟ ଜଣା) ଜଗନ୍ନାଥ ମନ୍ଦିରରେ ଠାକୁରମାନଙ୍କ ନିକଟରେ ବଢ଼ା ଯାଉଥିବା ଏକ ଶୁଖିଲା ପିଠା  । ଏହା ସକାଳ ଧୂପରେ  "କୋଠ ଭୋଗ"  ବା  "ରାଜଭୋଗ"  ଭାବେ ପରିଚିତ, ସକାଳ ୧୦ଟାରେ ବଢ଼ାଯାଇଥାଏ  ବଢ଼ାଯାଉଥିବା ୧୬ ଗୋଟି ଗୋପାଳ ବଲ୍ଲଭ ଭୋଗ ମଧ୍ୟରୁ ଗୋଟିଏ ।
୧୬୦୫ ଖ୍ରୀଷ୍ଟାବ୍ଦରେ ଆକବରଙ୍କର ମୃତ୍ୟୁପରେ ତାଙ୍କର ପୁତ୍ର ସେଲିମ ନୁରଉଦ୍ଦିନ ମହମ୍ମଦ ଜାହାଙ୍ଗୀର ଉପାଧୀ ଧାରଣ କରି ସିଂହାସନରେ ବସିଥିଲେ । ଖୁସ୍ରୁଙ୍କ ବିଦ୍ରୋଦ ଜାହାଙ୍ଗୀରଙ୍କର ଜ୍ୟେଷ୍ଠ ପୁତ୍ର ଗୁଣବାନ ଓ ଲୋକପ୍ରିୟ ଖୁସ୍ରୁ ଆକବରଙ୍କ ପରେ ସମ୍ରାଟ ହେବେ ବୋଲି ଆଶାକରିଥିଲେ । ଜାହାଙ୍ଗୀର ସିଂହାସନ ଆରୋହଣ କରିବା ପରେ ସେ ପଞ୍ଜାବକୁ ପଳେଇଯାଇ ସେଠାରେ ସେ ବିଦ୍ରୋହ ଘୋଷଣା କରିଥିଲେ । ଶିଖମାନଙ୍କର ପଞ୍ଚମ ଗୁରୁ ଅର୍ଜୁନ ସିଂହ ତାଙ୍କଉ ଅର୍ଥ ସାହାଯ୍ୟ କରିଥିଲେ । ଜାହାଙ୍ଗୀର ସୈନ୍ୟ ପଠେଇ ଖୁସ୍ରୁଙ୍କୁ ପରାସ୍ତ ଓ ବନ୍ଦୀ କଲେ । ତାଙ୍କର ଚକ୍ଷୁ ନଷ୍ଟ କରିଦିଆଗଲା । ପରେ ସାନଭାଇ ଶାହା ଜାହାନ ତାଙ୍କୁ ହତ୍ୟା କରିଥିଲେ । ଅର୍ଜୁନ ସିଂହ ଖୁସ୍ରୁଙ୍କୁ ସାହାଯ୍ୟ କରିଥିବାରୁ ମୃତ୍ୟୁଦଣ୍ଡ ପାଇଥିଲେ । ନୂରଜାହାନ ଜାହାଙ୍ଗୀରଙ୍କର ନୂରଜାହାନଙ୍କ ସହିତ ବିବାହ ତାଙ୍କ ରାଜତ୍ୱର ଏକ ଉଲ୍ଲେଖଯୋଗ୍ୟ ଘଟଣା । ନୂରଜାହାନଙ୍କର ପିଲାଦିନର ନାମ ଥିଲା ମେହେର-ଉନ୍ନିସା । ତାନକ ପିତା ମିର୍ଜା ଗିୟାସ ବେଗ ଆକବରଙ୍କ ରାଜତ୍ୱ କାଳରେ ପାରସ୍ୟ ଦେଶରୁ ଭାରତକୁ ପଳେଇଆସି ଆକବରଙ୍କ ଦରବାରରେ ଚାକିରି କଲେ । ବୟଃପ୍ରାପ୍ତ ହେଲାପରେ ମେହେର-ଉନ୍ନିସାଙ୍କୁ ଆଲିକୁଲି ନାମକ ଜଣେ ବ୍ୟକ୍ତିଙ୍କ ସହିତ ବିବାହ କରେଇଦିଆଗଲା । ଜାହାଙ୍ଗୀରଙ୍କ ରାଜତ୍ୱର ଆରମ୍ଭରେ ଆଲିକୁଲି ବର୍ଦ୍ଧମାନଙ୍କର ଜାଗିରଦାର ନିଯୁକ୍ତି ହେଲେ ଓ ତାଙ୍କର ଉପାଧୀ ଶେର ଆଫଗାନ ରଖାଗଲା । ଶେର ଆଫଗାନ ବିଦ୍ରୋହ ପାଇଁ ପ୍ରସ୍ତୁତ ହେଉଛନ୍ତି ଶୁଣି ଜାହାଙ୍ଗୀର ତାଙ୍କୁ ଦମନ କରିବା ପାଇଁ ବଙ୍ଗର ଶାସନକର୍ତ୍ତା କୁତବୁଦ୍ଦିନଙ୍କୁ ପଠେଇଲେ । ଶେର ଆଫଗାନ କୁତବୁଦ୍ଦିନଙ୍କୁ ହତ୍ୟା କଲେ ମଧ୍ୟ କୁତବୁଦ୍ଦିନଙ୍କର ଅନୁଚରମାନଙ୍କଦ୍ୱାରା ନିହତ ହେଲେ । ମେହେର-ଉନ୍ନିସା ଓ ତାଙ୍କ କ୍ନ୍ୟାଙ୍କୁ ରାଜଧାନୀକୁ ନିଆଯାଇ ମୋଗଲ ରାଜପ୍ରସାଦରେ ରଖାଗଲା। ଏହାର ଚାରିବର୍ଷ ପରେ ଜାହାଙ୍ଗୀର ୧୬୧୧ ଖ୍ରୀଷ୍ଟାବ୍ଦରେ ମେହେର-ଉନ୍ନିସାଙ୍କର ଅସାମାନ୍ୟ ସୌନ୍ଦର୍ଯ୍ୟରେ ମୁଗ୍ଧ ହୋଇ ତାହାଙ୍କୁ ବିବାହ କରିଥିଲେ । ବିବାହ ପରେ ଜାହାଙ୍ଗୀର ମେହେର-ଉନ୍ନିସାଙ୍କ ନାମ ନୁରମହଲ  (ପ୍ରାସାଦର ଆଲୋକ) ରଖିଲେ  । ପରେ ତାଙ୍କୁ ନୂରଜାହାନ  ( ଜଗତର ଖ୍ୟାତି) ନାମ ଦିଆଗଲା । ରାଜତ୍ୱ କାଳରେ ଯୁଦ୍ଧ ଜାହାଙ୍ଗୀର ବଙ୍ଗଦେଶର ବିଦ୍ରୋହୀ ଆଫଗାନମାନଙ୍କୁ ଦମନ କରିଥିଲେ । ରାଣାପ୍ରତାପଙ୍କ ପରେ ତାଙ୍କର ପୁତ୍ର ଅମର ସିଂହ ମିବାରର ରାଣା ହୋଇଥିଲେ । ସେ ପିତାଙ୍କ ପରି ଦୃଢ଼ପ୍ରତିଜ୍ଞ ନଥିବାରୁ ଜାହାଙ୍ଗୀରଙ୍କର ବଶତା ସ୍ୱୀକାର କରିଥିଲେ । ଜାହାଙ୍ଗୀର ପିତାଙ୍କ ପରି ରାଜପୁତମାନଙ୍କ ପ୍ରତି ଉଦାର ନୀତି ଅବଲମ୍ବନ କରିଥିଲେ । ଦାକ୍ଷିଣାତ୍ୟରେ ଆହମ୍ମଦନଗରର ସୁଦକ୍ଷ ମନ୍ତ୍ରୀ ମାଲିକ ଅମ୍ବର ଆହମ୍ମଦନଗରର ସୈନ୍ୟମାନଙ୍କୁ ଶୃଙ୍ଖଳାଶିକ୍ଷା ଦେଇ ଆକବରଙ୍କ ସମୟରେ ହରାଇଥିବା ରାଜ୍ୟମାନ ପୁନଃଦଖଲ କରିବା ପାଇଁ ଲାଗିପଡ଼ିଥିଲେ । ଫଳରେ ମୋଗଲ ସେନା ଖାନ୍ଦେଶର ରାଜଧାନୀ ବରହାନପୁରକୁ ଫେରି ଗଲେ । ୧୬୧୬ରେ ରାଜପୁତ୍ର ଖୁରମ ମାଲିକ ଅମ୍ବରଙ୍କର ଅଗ୍ରଗତିକୁ ପ୍ରତିହତ କରିଥିଲେ ଏବଂ ଆହମ୍ମଦନଗରର କେତେକ ଅଂଶ ପୁନର୍ବାର ଦଖଲ କଲେ । ଖୁରମଙ୍କର ବୀରତ୍ୱରେ ମୁଗ୍ଧ ହୋଇ ଜାହାଙ୍ଗୀର ତାଙ୍କୁ ଶାହା ଜାହାନ  (ପୃଥିବୀର ରାଜା) ଉପାଧି ପ୍ରଦାନ କରିଥିଲେ  । ୧୬୨୦ରେ ଜାହାଙ୍ଗୀର ପଞ୍ଜାବର ପାର୍ବତ୍ୟ କାଙ୍ଗ୍ରାଦୁର୍ଗ ଅଧିକାର କରିଥିଲେ । ୧୬୨୨ରେ ପାରସ୍ୟ ସମ୍ରାଟ ମୋଗଲ ସାମ୍ରାଜ୍ୟର ସୀମାନ୍ତ ଦୁର୍ଗ କାନ୍ଦାହାର ଦଖଲ କରିନେଇଥିଲେ । ଏହି ଦୁର୍ଗକୁ ପୁବର୍ବାର ଦଖଲ ପାଇଁ ଜାହାଙ୍ଗୀର ଶାହା ଜାହାନଙ୍କୁ ଆଦେଶ ଦେଇଥିଲେ । ନୂରଜାହାନଙ୍କ ଷଡ଼ଯନ୍ତ୍ର ଆଶଙ୍କା କରି ଶାହା ଜାହାନ ପିତାଙ୍କ ଆଦେଶ ନ ମାନି ବିଦ୍ରୋହ କଲେ । ଫଳରେ କାନ୍ଦାହାର ଚିରଦିନ ପାଇଁ ମୋଗଲ ସାମ୍ରାଜ୍ୟରୁ ଅଲଗା ହୋଇଗଲା । ଏହା ଏକ ଗୁରୁତ୍ୱପୂର୍ଣ୍ଣ ସାମରିକ ଓ ବଣିଜ୍ୟକେନ୍ଦ୍ର ଥିବାରୁ ଏହା ହରାଇବାଦ୍ୱାରା ମୋଗଲ ସାମ୍ରାଜ୍ୟ ପଶ୍ଚିମ ଏସିଆ ସହିତ ବାଣିଜ୍ୟ କାରବାର ବ୍ୟାହତ ହେଲା । ଜାହାଙ୍ଗୀରଙ୍କ ଶାସନ କାଳରେ ଶାହାଜାହାନ ଓ ମହବତ ଖାଁ ବିଦ୍ରୋହ କରିଥିଲେ ।
ଅରୁଣ ସ୍ତମ୍ଭ  (ସୂର୍ଯ୍ୟ ସ୍ତମ୍ଭ) ଏକ ଷୋହଳ ପାର୍ଶ୍ୱ ବିଶିଷ୍ଟ ୩୪ ଫୁଟ  (୧୦ ମିଟର) ଉଚ୍ଚ ଗୋଟା କଳା ମୁଗୁନି ପଥର ସ୍ତମ୍ଭ ଅଟେ, ଯାହାର ଶୀର୍ଷରେ ଅରୁଣଙ୍କର  (ସୂର୍ଯ୍ୟଙ୍କ ସାରଥୀ) ମୂର୍ତ୍ତି ରହିଛି  । ଏହା ପୁରୀ ଜଗନ୍ନାଥ ମନ୍ଦିରର ସିଂହଦ୍ୱାର  (ପୂର୍ବପଟ ଦ୍ୱାର)ଠାରୁ ପ୍ରାୟ ୨୦ ଫୁଟ  (୬.୧ ମିଟର) ଦୂରରେ ଅବସ୍ଥିତ  । ସ୍ତମ୍ଭରେ ସାମରିକ ଦୃଶ୍ୟ ଏବଂ ଅନ୍ୟାନ୍ୟ ଆକୃତିରେ ଖୋଦିତ ଏକ ଭବ୍ୟ ମୂଳଦୁଆ ରହିଛି । ଏହାର କ୍ୟାପିଟାଲକୁ ପଦ୍ମ ପାଖୁଡ଼ିର ଏକ ଶୃଙ୍ଖଳାଦ୍ୱାରା ଅଳଙ୍କୃତ କରାଯାଇଛି । ସ୍ତମ୍ଭ ଉପରେ ସୂର୍ଯ୍ୟ ଦେବତାଙ୍କୁ ପ୍ରାର୍ଥନା କରିବା ମୁଦ୍ରାରେ ଅରୁଣଙ୍କ ମୂର୍ତ୍ତି ରହିଛି । ସ୍ତମ୍ଭଟି ପ୍ରାୟ ୩୪ ଫୁଟ  (୧୦.୫ ମିଟର) ଉଚ୍ଚତାରେ ରହିଛି  । କିମ୍ବଦନ୍ତୀ ଜଗନ୍ନାଥ ମନ୍ଦିରର ଇତିହାସ ମାଦଳ ପାଞ୍ଜି ହିସାବରେ, ଭୋଇ ରାଜା ଦିବ୍ୟସିଂହ ଦେବ ଦ୍ୱିତୀୟଙ୍କ ଶାସନ କାଳରେ କୋଣାର୍କ  (ସୂର୍ଯ୍ୟ ମନ୍ଦିର)ରୁ ମରାଠା ଗୁରୁ  'ବ୍ରହ୍ମଚାରୀ ଗୋସାଇଁ'  ଅରୁଣ ସ୍ତମ୍ଭକୁ ଆଣି ସିଂହଦ୍ୱାର ସମ୍ମୁଖରେ ସ୍ଥାପନ କରିଥିଲେ । ୧୮୧୫ ମସିହା ଅପ୍ରେଲ ୨୬ ତାରିଖରେ କଲିନ୍ ମାକେଞ୍ଜିଙ୍କ କଳାକାରମାନେ ପୁରୀ ସ୍ତମ୍ଭର ଏକ ରେଖାଚିତ୍ର ପ୍ରସ୍ତୁତ କରିଥିଲେ । ଅଷ୍ଟାଦଶ ଶତାବ୍ଦୀର ଶେଷ ତ୍ରୈମାସରେ କୋଣାର୍କରୁ ପୁରୀକୁ ଏହି ସ୍ତମ୍ଭ ସ୍ଥାନାନ୍ତରିତ ହୋଇଥିବା ଜଣାପଡିଛି । କୋଣାର୍କ ମନ୍ଦିରର ମୂଳ ମନ୍ଦିର ଧ୍ୱଂସ ପରେ ସେଠାରେ କୌଣସି ଦେବାଦେବୀଙ୍କୁ ପୂଜାକରାଯାଉ ନାହିଁ । ବୈଦିକ କାଳରୁ ସୂର୍ଯ୍ୟଙ୍କୁ ବିଷ୍ଣୁଙ୍କ ସହ ସମାନ ବୋଲି ଗ୍ରହଣ କରାଯାଏ । ତେଣୁ ପୁରୀର ବିଷ୍ଣୁ-ଜଗନ୍ନାଥଙ୍କ ମନ୍ଦିର ସମ୍ମୁଖରେ ରଖିବା ଯଥେଷ୍ଟ ଉପଯୁକ୍ତ ଥିଲା। ଅପରପକ୍ଷରେ ଆଉ କେତେକଙ୍କ ମତରେ ପ୍ରଥମ ନରସିଂହ ଦେବ ୧୩୦୦ ଖ୍ରୀଷ୍ଟାବ୍ଦରେ ଏହାକୁ ଶ୍ରୀମନ୍ଦିର ସମ୍ମୁଖରେ ସ୍ଥାପନ କରିଥିଲେ ।
ବାଲୁର୍‌ଘାଟ ଏକ ଭାରତୀୟ ପୌରପାଳିକା   ଅଟେ । ଏହା ପଶ୍ଚିମବଙ୍ଗର ଦକ୍ଶିନ୍ ଦିନଜ୍ପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ବାଲୁର୍‌ଘାଟ ୨୫.୨୨୧୦ ଉତ୍ତର ଅକ୍ଷାଂଶ ଓ ୮୮.୭୭୭୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୯୧ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ବାଲୁର୍‌ଘାଟ ସହରର ମୋଟ ଜନସଂଖ୍ୟା ୧୩୫୫୧୬ ଅଟେ । ସେଥି ମଧ୍ୟରୁ ୫୦.୭୯% ଜଣ ପରୁଷ ହୋଇଥିବା ବେଳେ ୪୯.୨୧% ଜଣ ନାରୀ ଅଟନ୍ତି । ବାଲୁର୍‌ଘାଟର ସାକ୍ଷରତା ହାର ୭୯.୧୮% ଅଟେ । ଏହା ଜାତୀୟ ହାରଠାରୁ -୧୪.୩୪% ପ୍ରତିଶତ କମ ଅଟେ । ସେଥିରୁ ୪୧.୯୦% ପ୍ରତିଶତ ପୁରୁଷ ଓ ୩୭.୨୭% ନାରୀ ଅଟନ୍ତି । ୮.୫୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ବଙ୍ଗାଳୀ ବାଲୁର୍‌ଘାଟର ସରକାରୀ ଭାଷା ଅଟେ ।
ତପେନ ଚାଟାର୍ଜୀ  ୩ ସେପ୍ଟେମ୍ବର ୧୯୩୭   ୨୪ ମଇ ୨୦୧୦  ଜଣେ ଭାରତୀୟ ଅଭିନେତା ଥିଲେ । ସେ ମୁଖ୍ୟତଃ ବଙ୍ଗଳା କଥାଚିତ୍ର ଜଗତରେ ସକ୍ରିୟ ଥିଲେ, ଯିଏକି ଜଣାଶୁଣା ସତ୍ୟଜିତ ରାୟଙ୍କ ଅନେକ କଥାଚିତ୍ରରେ କାମ କରିଥିଲେ । ତାଙ୍କ ଅଭିନୀତ କଥାଚିତ୍ରଗୁଡ଼ିକ ମଧ୍ୟରୁ ଗୋପୀ ଜ୍ଞାନୀ ଭାଗା ବ୍ୟାନୀ  (୧୯୬୮), ହୀରକ୍ ରାଜାର ଦେଶେ  (୧୯୮୦) ଏବଂ ଗୋପୀ ଭାଗା ଫିର୍ ଏଲି  (୧୯୯୨)ରେ ତାଙ୍କ ଭୂମିକା ଗୋପୀ ଜ୍ଞାନୀ ପାଇଁ ସେ ଜଣାଶୁଣା ଥିଲେ  । ୨୦୧୦ ମସିହାର ମଇ ୨୪ ତାରିଖରେ ଫୁସ୍‌ଫୁସ୍ ରୋଗରେ ପୀଡ଼ିତି ହୋଇ ୭୨ ବର୍ଷ ବୟସରେ ତାଙ୍କର ମୃତ୍ୟୁ ହୋଇଥିଲା । ପେଷା ଇଞ୍ଜିନିୟରିଂ ପାସ୍ କରିବା ପରେ ସେ ରାଜସ୍ଥାନରେ ଚାକିରୀ କରୁଥିଲେ, ମାତ୍ର ପରେ ସେ ଚାକିରୀ ଛାଡ଼ି କଲିକତା ଫେରି ଆସିଥିଲେ ଏବଂ ନିର୍ଦ୍ଦେଶକ ସତ୍ୟଜିତ ରାୟଙ୍କଦ୍ୱାରା ପୁଣିଥରେ ଆରମ୍ଭ କରାଯାଇଥିଲା ବଙ୍ଗଳା କଥାଚିତ୍ର ପତ୍ରିକା ସନ୍ଦେଶରେ ଯୋଗ ଦେଇଥିଲେ । ସନ୍ଦେଶ ପତ୍ରିକାର ଶିଶୁ ବିଭାବର ବିଜ୍ଞାପନ ବିଭାଗରେ ସେ କାମ କରୁଥିଲେ । ୧୯୬୩ ମସିହାରେ ସେ ବଙ୍ଗଳା କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ସତ୍ୟଜିତ ରାୟ ତାଙ୍କୁ ମହାନଗର କଥାଚିତ୍ରରେ ଏକ ଛୋଟ ଭୂମିକାରେ ଅଭିନୟ କରିବାର ସୁଯୋଗ ଦେଇଥିଲେ ଏବଂ ପରେ ୧୯୬୯ ମସିହାରେ ସେ ଗୋପୀ ଜ୍ଞାନୀ ଭାଗା ବ୍ୟାନୀ କଥାଚିତ୍ରରେ ଗୋପୀ ଜ୍ଞାନୀ ଭୂମିକରେ ଅଭିନୟ କରିଥିଲେ ।
ଜେ. ଆଦେନିଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆଚଳଚ୍ଚିତ୍ର ବାସନ୍ତୀ ଅପା ୧୯୮୨ ମସିହାରେ ମୁକ୍ତିଲାଭ କରିଥିଲା ।